عه‌بدول موته‌لیب – Denegkan\nHome / Articles Posted by عه‌بدول موته‌لیب\nComments Off on لەبەر با لەبەر باران …. عەبدولموتەلیب عەبدوڵڵا\nئایینى کوردى و ئەدەبى کلاسیک … ژارگۆن 24\nWritten on January 29, 2014, by عه‌بدول موته‌لیب\nبە شێوەیەکى گشتى لە بارەى مێژوویى ئەدەبى نووسراوى کوردى دەتوانین بڵێین لە بەر ئەوەى کتێبى ئایینى زەردەشتییەکان (ئاڤێستا) بەر لە هاتنى ئیسلام و کتێبى ئایینى یارسانەکان Continue Reading »\nComments Off on ئایینى کوردى و ئەدەبى کلاسیک … ژارگۆن 24\nژارگۆن 23 … عەبدولموتەڵیب عەبدوڵڵا\nWritten on January 22, 2014, by عه‌بدول موته‌لیب\nئەدەبى کلاسیک/ ئەدەبى نەفرەتلێکراو مێژووى ئەدەبى نەتەوەى کورد، وەک دکتۆر (مارف خەزنەدار) دەنووسێت، بە تایبەتى ئەدەبى (میللى/ فۆلکلۆر) وەکو سامانى نەتەوایەتى، دیارە لە باب و باپیرە هەرە Continue Reading »\nComments Off on ژارگۆن 23 … عەبدولموتەڵیب عەبدوڵڵا\nژارگۆن 22 …عەبدولموتەڵیب عەبدوڵڵا\nWritten on January 15, 2014, by عه‌بدول موته‌لیب\nکامۆ لە (مرۆڤى یاخى)دا دەڵێت: مرۆڤ بۆ ئەوەى هەبێ دەبێ یاخى بێ، بەڵام لەو یاخى بوونە دەبێ رێز لەو سنورانە بگرێ، کە لە خۆیدا دەیاندۆزێتەوە، ئەو Continue Reading »\nComments Off on ژارگۆن 22 …عەبدولموتەڵیب عەبدوڵڵا\nژارگۆن 21 …. عەبدولموتەڵیب عەبدوڵڵا\nWritten on January 9, 2014, by عه‌بدول موته‌لیب\n“محەممەد مەردۆخی کوردستانی” دەورەی یەکەمی مێژووی کورد دەباتەوە بۆ چەند هەزار ساڵ پێش زایین “تا ساڵی 3600 پ. ز ” واتە ئەو ساڵەی کە دەسەڵاتی “نەرامسین” کوڕی Continue Reading »\nComments Off on ژارگۆن 21 …. عەبدولموتەڵیب عەبدوڵڵا\nژارگۆن 19 … عەبدولموتەڵیب عەبدوڵڵا\nWritten on December 27, 2013, by عه‌بدول موته‌لیب\nبە دەریا بنگرم دەریا تو وینوم بە سەحرا بنگرم سەحرا تو وینوم بە هەر جا بنگرم کوه و دەر و دەشت مەگەر ئان دەم کە زیبایى تو Continue Reading »\nComments Off on ژارگۆن 19 … عەبدولموتەڵیب عەبدوڵڵا\nهایپەر تێکست …. عەبدولموتەڵیب عەبدوڵڵا\nWritten on November 30, 2013, by عه‌بدول موته‌لیب\nهایپەر تێکست Hypertexte دەشێ بەشێکى زۆرى سەدەى بیستەم کە بە سەدەى دەق ناو دەبرێت، لە ژێر چەمکێکى فرە لایەنتر بە ناوى “کارلێکردنى دەقى” یان “دەقئاوێزانى”دا کۆ بکەینەوە، Continue Reading »\nComments Off on هایپەر تێکست …. عەبدولموتەڵیب عەبدوڵڵا\nره‌گه‌زی مێینه‌ی وشه جوانی وێنه‌ی شیعری\nWritten on November 21, 2013, by عه‌بدول موته‌لیب\nژارگۆن له‌و رۆژه‌وه رۆیشتووه تۆراوه دڵی من هه‌ر چه‌ند ئه‌گه‌ڕێم بێ سه‌ر و شوێن ماوه دڵی من ئاخۆ به چ شاخێكه‌وه گیرساوه دڵی من؟! یاخۆ Continue Reading »\nComments Off on ره‌گه‌زی مێینه‌ی وشه جوانی وێنه‌ی شیعری\nحەمە عەباس لە نێوان شیعر و سێبەردا\nWritten on November 15, 2013, by عه‌بدول موته‌لیب\nلەبەر چریكەی جەنگی بێدەنگی كۆترەكان خۆمان ڕووت ڕووت دەكەینەوە رووت ڕووت و قووت هه‌قیقه‌ت بە ڕووتییەوە جوانە ‘ئێمە لە زەمەنێكدا دەژین كە بە Continue Reading »\nComments Off on حەمە عەباس لە نێوان شیعر و سێبەردا\nتازەگەریى نوێگەریى …عەبدولموتەڵیب عەبدوڵڵا\nWritten on November 7, 2013, by عه‌بدول موته‌لیب\nێباح الخیر خان من، شهى شیرین زبان من توى روح و روان من، ببت قربان تە جان من “مەلاى جزیرى” تازەگەریى نوێگەریى ئەدۆنیس لە کتێبى Continue Reading »\nComments Off on تازەگەریى نوێگەریى …عەبدولموتەڵیب عەبدوڵڵا\nدەق و مینیماڵیزم … عەبدولموتەڵیب عەبدوڵڵا\nWritten on October 30, 2013, by عه‌بدول موته‌لیب\n“پرۆست” دەڵێت خوێنەر لە هەر کتێبێکدا خۆى دەخوێنێتەوە، بۆیە من لە راستیدا لە بەر رۆشنایى کارى هونەریدا خۆم دەخوێنمەوە. دەق و مینیماڵیزم یەکێک لە خەسڵەتەکانى Continue Reading »\nComments Off on دەق و مینیماڵیزم … عەبدولموتەڵیب عەبدوڵڵا\nوێنەى شیعریى … عەبدولموتەڵیب عەبدوڵڵا\nWritten on October 9, 2013, by عه‌بدول موته‌لیب\nوێنەى شیعریى کاتێک قسە لە زمانى شیعرى دەکەین، مەبەستمان تەنها قسەکردن نییە، لە کۆى جیاوازى و لادانە رێساییەکان، یان خستنەڕووى زمانى گوزارشتکردنى رۆژانە و زمانى شیعرى… بەڵکو نزیکبوونەوەیە Continue Reading »\nComments Off on وێنەى شیعریى … عەبدولموتەڵیب عەبدوڵڵا\nچه‌مكی بونیادی شاراوه‌ی نه‌جات حه‌مید له خوێندنه‌وه‌یه‌كی فینۆمینۆلۆجیانه‌دا\nWritten on September 19, 2013, by عه‌بدول موته‌لیب\nپێشه‌كی: ئه‌گه‌رچی بارودۆخی ره‌خنه‌ی ئه‌ده‌بی كوردی قه‌یراناوییه، به‌ڵام ئه‌وه هه‌رگیز به‌و مانایه نییه، كه ئه‌و چه‌ند قه‌ڵه‌مه‌ی له‌و بواره‌دا بیركردنه‌وه و كاری جیدی پێشكه‌ش ده‌كه‌ن، فه‌رامۆش بكه‌ین.. Continue Reading »\nComments Off on چه‌مكی بونیادی شاراوه‌ی نه‌جات حه‌مید له خوێندنه‌وه‌یه‌كی فینۆمینۆلۆجیانه‌دا\nده‌قی نوێ له نێوان ستاتیك و دینامیكدا\nWritten on August 23, 2013, by عه‌بدول موته‌لیب\nده‌قی سازاو ئه‌و فه‌زا تازه به‌رهه‌مهاتووه، له كۆنتێكسته كۆمه‌ڵایه‌تی و ئه‌ده‌بییه ئه‌سڵیه‌كه‌ی ده‌بێته‌وه و ده‌چێته كۆنتێكستێكی نوێوه و ره‌هه‌ندی ده‌لالی نوێ به‌خۆوه ده‌گرێت، ده‌مه‌وێ بڵیم له Continue Reading »\nComments Off on ده‌قی نوێ له نێوان ستاتیك و دینامیكدا\nدەق/کار …. عەبدولموتەلیب عەبدوڵڵا\nWritten on August 1, 2013, by عه‌بدول موته‌لیب\nئەوە ناکامڵى مرۆڤەکانە، کە بیانەوێت بوونى خۆیان بکەنە مانا ء پێوەرى هەموو شتێک. “نیتشە” دەق/کار (1) (دەق) فەزایەکى فرە رەهەندە، لەگەڵ نووسینگەلى جۆراوجۆر یەکدەگرێتەوە و Continue Reading »\nComments Off on دەق/کار …. عەبدولموتەلیب عەبدوڵڵا\nخوێنەرى کوشندە … عەبدولموتەڵیب عەبدوڵڵا\nWritten on July 24, 2013, by عه‌بدول موته‌لیب\nلە بەنگ ئەم بەنگییانە چى دەبینین، خۆ لە خۆ گۆڕان لە دنیادا مەدارى عەیش و خۆشى، خۆ نەناسینە مەحوى خوێنەرى کوشندە لە کۆى ئەو زنجیرە نووسینانەى Continue Reading »\nComments Off on خوێنەرى کوشندە … عەبدولموتەڵیب عەبدوڵڵا\nزانینى نەگۆڕ و جەهلى نەگۆڕ یەک شتن\nWritten on July 18, 2013, by عه‌بدول موته‌لیب\nنیفەرى (بە بڕواى من) ئیشکالى دەقى یەکەم و دەقى دووەم، دەقى نووسەر و دووبارە بەرهەمهێنانەوەى لەلایەن خوێنەرەوە، راستى و جیاوازییەکانى راڤەکردن.. کۆمەڵێ ئیشکالى میتۆدین، بەڵام (داهێنان و Continue Reading »\nComments Off on زانینى نەگۆڕ و جەهلى نەگۆڕ یەک شتن\nمرۆڤ هەمیشە بۆ دوا وەڵام دەگەڕێت\nWritten on July 6, 2013, by عه‌بدول موته‌لیب\nچەمکى خوێندنەوە و هەموو ئەو ناونان و پۆلینکردنانەى رەخنەگرانى ئەدەبى بۆ خوێنەران.. کۆى ئەو بیرکردنەوە و تێگەیشتنە جیاوازانەى بە پێى شەپۆل و رێباز و قوتابخانە ئەدەبییەکان بە ئەنجام Continue Reading »\nComments Off on مرۆڤ هەمیشە بۆ دوا وەڵام دەگەڕێت\nژارگۆن 16 … عەبدولموتەڵیب عەبدوڵڵا\nWritten on June 20, 2013, by عه‌بدول موته‌لیب\nهەر رێبوارێ، بە رێگایەکدا بەرەو حەقیقەت هەنگاو دەنێ. ئیبن عەرەبى بێگومان ئەمبیرتۆ ئیکۆ قسە لە خوێنەرانێک دەکا، کە بتوانن بە هەمان ئەزموونى نووسەردا تێبپەڕن، مەبەستى Continue Reading »\nComments Off on ژارگۆن 16 … عەبدولموتەڵیب عەبدوڵڵا\nشیعرییەتی عەرەبی … ئەدۆنیس\nWritten on June 14, 2013, by عه‌بدول موته‌لیب\nئەو کتێبە لە چوار لێکچەر پێکهاتووە و لە ئایاری 1984 لە کۆلیژی (دو فرانس)ی فەرنسا، لەسەر بانگهێشتنی کۆمەڵێک مامۆستا، ئەدۆنیس ((د. عەلی ئەحمەد سەعید)) بۆ قسە Continue Reading »\nComments Off on شیعرییەتی عەرەبی … ئەدۆنیس\nداهێنان سەربە کەشفکردن و خەون و دنیابینییە\nWritten on May 29, 2013, by عه‌بدول موته‌لیب\nژارگۆن 13…خوێنەرى جیاکار، یان باڵاترین خوێنەر\nWritten on May 23, 2013, by عه‌بدول موته‌لیب\nلەلایەن رەخنەگرى فەرەنسى/ئەمریکى”میکائیل ریفاتێر Michel Riffaterre” دەستنیشان کراوە، ئەو خوێنەرە خوێنەرێکى ئەبستراکتى گریمانەکراوە، هەوڵدەدات شێوازگەرى زانستیانە لە میانى زانستى زمانەوانى-وەسفى-بونیادگەرى بدۆزێتەوە، شێوازگەرییەک، کە بێتە مەیدانى Continue Reading »\nComments Off on ژارگۆن 13…خوێنەرى جیاکار، یان باڵاترین خوێنەر\nژارگۆن 11 … عەبدولموتەڵیب عەبدوڵڵا\nWritten on May 9, 2013, by عه‌بدول موته‌لیب\nهەڵبەتە کردارى خوێندنەوە کارێکە، پێویستى بە کۆشش و توانا و ئاگایى و هوشیارییەکى بەرفرەوان و بیرکردنەوە و خەیاڵێکى کراوە و ئەزموون هەیە.. خوێندنەوە لە سادەترین تێگەیشتندا واتە Continue Reading »\nComments Off on ژارگۆن 11 … عەبدولموتەڵیب عەبدوڵڵا\nژارگۆن 10 …. عەبدولموتەڵیب عەبدوڵڵا\nWritten on May 1, 2013, by عه‌بدول موته‌لیب\nدواى بە جێهێشتنى کۆى ئەو تیۆرانەى کە چالاکیەکانى خۆیان بۆ (نووسەر/دانەر) تەرخان کردبوو، ئەو تیۆرانەى کە دەقیان بە جیهانێکى سەربەخۆى داخراو دادەنا، گرینگدان بە خوێنەر و Continue Reading »\nComments Off on ژارگۆن 10 …. عەبدولموتەڵیب عەبدوڵڵا\nژارگۆن … بەشی نۆیەم\nWritten on April 25, 2013, by عه‌بدول موته‌لیب\nژیان جل لەبەر مردن دەکا مردن رووتى دەکاتەوە. “ئەدۆنیس” چەمکى خوێندنەوە لە دەقئاوێزانییەوە سەرچاوە دەگرێ، بەو مانایەى کە خوێندنەوە شێوازێکە لە شێوازەکانى چالاکى فیکرى، بە دیوەکەى Continue Reading »\nComments Off on ژارگۆن … بەشی نۆیەم\nکتێبى شیعرییەتى عەرەبى کەوتە کتێبخانەى کوردییەوە\nWritten on April 23, 2013, by عه‌بدول موته‌لیب\nئیف بۆنفوا دەڵێ: ئەو چوار لێکچەرەى کە ئەو کتێبەى لێپێکهاتووە، لە ئایارى 1984 لە کۆلیژى (دو فرانس)ى فەرنسا، لەسەر بانگهێشتنى کۆمەڵێک مامۆستا، پێشکەش کراوە. من لەو Continue Reading »\nComments Off on کتێبى شیعرییەتى عەرەبى کەوتە کتێبخانەى کوردییەوە\nژارگۆن 8…. عەبدولموتەڵیب عەبدوڵڵا\nWritten on April 17, 2013, by عه‌بدول موته‌لیب\nبۆرخیس دەڵێت: تامى سێو لەخودى سێودا نییە، لەدەمى ئەو کەسەشدا نییە، کە دەیخوات، بەڵکو لە بەیەکگەیشتنى هەردووکیاندایە. (1) کاتێک دەق لە گەیشتنى بە (خوێنەر/وەرگر) بوونى خۆى رادەگەیەنێت، Continue Reading »\nComments Off on ژارگۆن 8…. عەبدولموتەڵیب عەبدوڵڵا\nژارگۆن … ئەفۆریزم….عەبدولموتەڵیب عەبدوڵڵا\nWritten on April 3, 2013, by عه‌بدول موته‌لیب\nمن لەگەڵ جەماوەرەکەم جوان لێکحاڵى دەبین، نە ئەوان گوێ لە من دەگرن، نە من ئەوە دەڵێم کە ئەوان دەیانەوێ. (کارڵ کراوس) (قەسیدە) لە ( Continue Reading »\nComments Off on ژارگۆن … ئەفۆریزم….عەبدولموتەڵیب عەبدوڵڵا\nدەرنەکەوتنى بوونى رەسەن دەرکەوتنى خوێنەرى نموونەیى\nWritten on March 7, 2013, by عه‌بدول موته‌لیب\nوا مشەوەش بوو کە میحرابى برۆتى دى ئیمام ئیزنى خەڵقى دا کە دنیا ئاخیرە بۆ دێنە نوێژ “مەحوى” عەبدولموتەلیب عەبدوڵڵا هەولێر 2010 ئەگەر دەق هیچ مانایەکی نەبێ Continue Reading »\nComments Off on دەرنەکەوتنى بوونى رەسەن دەرکەوتنى خوێنەرى نموونەیى\nپرسى مانەوە … عەبدولموتەڵیب عەبدوڵڵا\nئەو هێزە شیعرییەى، کە بانگەوازى (روانگە) لە 25/4/1970 بەرزى کردەوە و لە دواى روانگە مایەوە، هەستى شیعریى و تواناى دەربڕین و وێنەى شیعریى (شێرکۆ بێکەس) بوو، نەک Continue Reading »\nComments Off on پرسى مانەوە … عەبدولموتەڵیب عەبدوڵڵا\nماڵی شیعری كەریم دەشتی\nWritten on March 3, 2013, by عه‌بدول موته‌لیب\nژارگۆن 3 كەریم دەشتی شاعیرێكی بە ئەزموونی پڕ بەرهەمە، بە یەكێك لە شاعیرانی (نەوە)ی هەشتاكانی شیعری كوردی دەژمێردرێت، هەڵگری جۆرێك لە تایبەتمەندی شیعرییە و پشت بە Continue Reading »\nComments Off on ماڵی شیعری كەریم دەشتی\nژارگۆن … عەبدولموتەڵیب عەبدوڵڵا\nWritten on February 20, 2013, by عه‌بدول موته‌لیب\n(2) لە نێو ئەدەبی كوردی كۆمەڵێك مانیفێستی شیعری نووسراوە، بەڵام وەك پێویست نەیانتوانیوە ڕەنگدانەوە و جێكەوتەی ئەدەبیانەی خۆیان بنوێنن؟! بە بڕوای من بەشێك لە شكستەكانیان ڕاستەوخۆ Continue Reading »\nComments Off on ژارگۆن … عەبدولموتەڵیب عەبدوڵڵا\nهاوده‌قی (Hypertexte) ….\nWritten on February 12, 2013, by عه‌بدول موته‌لیب\n(سه‌عید یه‌قتین) وه‌ك نموونه (1) ده‌شێ به‌شێكی زۆری سه‌ده‌ی بیسته‌م وه‌ك ئه‌وه‌ی به سه‌ده‌ی (ده‌ق) ناو ده‌نرێت، له ژێر چه‌مكێكی فره لایه‌ن به ناوی “كارلێكردنی ده‌قی” Continue Reading »\nComments Off on هاوده‌قی (Hypertexte) ….\nكتێبی داهێنان سه‌ر به كه‌شفكردن و خه‌ون و دنیابینیه\nWritten on January 29, 2013, by عه‌بدول موته‌لیب\n(شیعر) شیعر نه گه‌ڕانه به‌دوای دۆزینه‌وه‌ی خود وه‌ك لای خودگه‌راكان قسه‌ی لێده‌كرێت، نه فه‌نابوونه له نموونه‌ی باڵادا وه‌ك لای میسالییه‌كان هه‌یه. شیعر به‌رجه‌سته‌كردنی پرسی سه‌رده‌مه، خه‌ونێكی Continue Reading »\nComments Off on كتێبی داهێنان سه‌ر به كه‌شفكردن و خه‌ون و دنیابینیه\nپرسی جەستە، فەلسەفەی جەستە\nWritten on December 19, 2012, by عه‌بدول موته‌لیب\n(1) ناوەڕۆكی پرسی جەستە لەو ناونیشانانە پێكهاتووە: ئافرەت و سێكسگەرایی لە كۆمەڵگای ئیسلامیدا. فەلسەفەی جەستە. پرسی جەستە، لە یارییەكی بوونگەرایی. سێوی مەعریفە، بازنە داخراو/كراوەكانی جەستە. سێوی Continue Reading »\nComments Off on پرسی جەستە، فەلسەفەی جەستە\nپرسی جه‌سته له یارییه‌كی بوونگه‌راییدا\nWritten on November 21, 2012, by عه‌بدول موته‌لیب\nناوه‌ڕۆك: – ئافره‌ت و سێكسگه‌رایی له كۆمه‌ڵگای ئیسلامیدا – فه‌لسه‌فه‌ی جه‌سته – پرسی جه‌سته، له یارییه‌كی بوونگه‌رایی – سێوی مه‌عریفه، بازنه داخراو/كراوه‌كانی جه‌سته – سێوی مه‌عریفه، له‌نێوان یه‌كسانی و Continue Reading »\nComments Off on پرسی جه‌سته له یارییه‌كی بوونگه‌راییدا\nبا دێ ….. عه‌بدولموته‌ڵیب عه‌بدوڵڵا\nWritten on October 15, 2012, by عه‌بدول موته‌لیب\n(1) هه‌موو ته‌مه‌نم با بردی بۆ تاریكی من مامه‌وه. (2) به‌یانیان منداڵه‌كه‌م یاری به قژم ده‌كا من دایكم له خه‌و ده‌بینم وه‌ك كوێر له بازاڕ به‌دوامدا ده‌گه‌ڕێ. Continue Reading »\nComments Off on با دێ ….. عه‌بدولموته‌ڵیب عه‌بدوڵڵا\nگفتوگۆ له‌گه‌ڵ عه‌بدولموته‌لیب عه‌بدوڵڵا\nWritten on September 10, 2012, by عه‌بدول موته‌لیب\nته‌وه‌ره‌ی نووسه‌ری كورد‌و ترس له ڕه‌خنه پ/به‌گشتی بیركردنه‌وه‌ی كورد سه‌باره‌ت به ڕه‌خنه چۆنه، واته ڕه‌خنه لای كورد چییه؟ گه‌ر سه‌رنجی بیری كورد بده‌ین، تا چه‌ند هه‌ست به دید‌و Continue Reading »\nComments Off on گفتوگۆ له‌گه‌ڵ عه‌بدولموته‌لیب عه‌بدوڵڵا\nوێنه‌ی شه‌پۆل به چاوی با … عه‌بدولموته‌ڵیب عه‌بدوڵڵا\nWritten on July 2, 2012, by عه‌بدول موته‌لیب\n(1) دڵم زۆر شێواوه نازانم چی بكه‌م كه‌مێ وشه ده‌خه‌مه به‌ر با. (2) با شه‌ڕ به دنیا ده‌فرۆشێت من چاوم بۆ نیگای باران هه‌ڵخستووه حه‌زم نه‌كرد ئه‌و Continue Reading »\nComments Off on وێنه‌ی شه‌پۆل به چاوی با … عه‌بدولموته‌ڵیب عه‌بدوڵڵا\nگفتوگۆ لەگەڵ شاعیرو نووسەر عەبدولموتەلیب عەبدوڵڵآ\nWritten on June 6, 2012, by عه‌بدول موته‌لیب\nعەبدولموتەڵیب عەبدوڵڵا: نابێت وەرگێڕ لە پێناو بە پیرۆز و بەرزڕاگرتنی زمانی خۆی، زمانی ئۆرگیناڵ لەكەدار بكاتسازدانی: شۆڕش غەفووری پیاوێكی بێدەنگ و لە دڵان شیرینە. بێدەنگییەكەی هێندەی دیكە وای كردووە لە Continue Reading »\nComments Off on گفتوگۆ لەگەڵ شاعیرو نووسەر عەبدولموتەلیب عەبدوڵڵآ\nکەشتی مەرگ … و: عەبدولموتەلیب عەبدوڵڵا\nWritten on April 11, 2012, by عه‌بدول موته‌لیب\nبۆ خوێندنەوەی ئەم کتێبە کلیکی ئێرەبکەن …\nComments Off on کەشتی مەرگ … و: عەبدولموتەلیب عەبدوڵڵا\nوێنه‌ی ده‌ریا به ده‌نووكی باران\nWritten on April 7, 2012, by عه‌بدول موته‌لیب\n(1)چاوم به‌لقی بارانه هه‌ڵواسراوه‌ئه‌وه‌ی رووده‌دات هه‌رچی بێتبه‌ر خاك ده‌كه‌وێ وه‌كو ئاوشین هه‌ڵده‌گه‌ڕێ وه‌ك ده‌ریا.(2)ده‌ریا شین شینبه دنیا پێده‌كه‌نیبه‌ر له‌وه‌ی مرۆڤ ببارێ. (3)قژت تنۆك تنۆك ده‌كه‌وێته سه‌ر بێده‌نگی چاومله‌شكری باران ناز ده‌كابه‌رده‌بێته‌وه Continue Reading »\nComments Off on وێنه‌ی ده‌ریا به ده‌نووكی باران\nخه‌یاڵ منداڵێكه شۆخ … شیعری: ئه‌حمه‌د دمناتی\nWritten on January 8, 2012, by عه‌بدول موته‌لیب\nشیعری: ئه‌حمه‌د دمناتی و: عه‌بدولموته‌ڵیب عه‌بدوڵڵا خه‌یاڵ منداڵێكه شۆخ (1)قه‌سیده ده‌قێكه، كراوه به‌سه‌ر ته‌نیاییدا(2)ته‌نیایی ده‌رگایه‌كه‌واڵا به‌سه‌ر بۆشاییدا(3)بۆشایی لانه‌یه‌كه بێ زیان ودواین وێستگه بۆ شاعیران(4)شاعیران منداڵی بچوكنخۆیان له گژوگیای زمان تێر ده‌كه‌ن، ئینجا Continue Reading »\nComments Off on خه‌یاڵ منداڵێكه شۆخ … شیعری: ئه‌حمه‌د دمناتی\nته‌نیایی سه‌ر له به‌یانی ناونیشانه‌كانی گۆڕی\nWritten on January 4, 2012, by عه‌بدول موته‌لیب\nله كۆمه‌ڵه شیعری(ته‌نیایی سه‌ر له به‌یانی ناونیشانه‌كانی گۆڕی) (یاده‌وه‌رییه شیرینه‌كان)(1)گوڵێ هه‌گبه‌كه‌ی ده‌كاته‌وه وله ناویدا منداڵێك دێته ده‌ره‌وه‌منداڵێكی قژ زه‌ردله چاوی مانگ دانیشتووه(2)چۆله‌كه‌یه‌كی قه‌ره‌جییاده‌وه‌رییه شیرینه‌كانیبه شینی ده‌ریا ده‌فرۆشی(3)ئه‌ستێره‌یه‌ك له دورگه‌ی ته‌مه‌ن Continue Reading »\nComments Off on ته‌نیایی سه‌ر له به‌یانی ناونیشانه‌كانی گۆڕی\nرۆشنبیری ئاڕاسته‌كراو و بوده‌ڵه سیاسی قین له‌دڵ و چه‌نه‌باز\nWritten on December 27, 2011, by عه‌بدول موته‌لیب\nبێگومان قسه‌كردن له دوو كایه و دوو وێنه‌ی جیاواز و هه‌ندێجار ناكۆك و دژ به‌یه‌كتری هه‌ر ته‌نها قسه‌كردن نییه له دوو زمانی ته‌عبیركردن و دوو ناوكۆیی و دوو دید و Continue Reading »\nComments Off on رۆشنبیری ئاڕاسته‌كراو و بوده‌ڵه سیاسی قین له‌دڵ و چه‌نه‌باز\nشاعیر نه جادووگه‌ره نه په‌یامبه‌ر\nWritten on November 18, 2011, by عه‌بدول موته‌لیب\n+ماوه‌یه‌كی كورته له ژاپۆن گه‌ڕاویته‌وه، ده‌مه‌وێ پرسیارێكی سه‌یرت لێبكه‌م كه به هه‌ستی بینینه‌وه به‌نده: به‌ڕای تۆ ئافره‌تی سوری جوانتره یان ژاپۆنی؟-ئه‌و پرسیاره جوانه، سوری خه‌سڵه‌تی تایبه‌تی خۆی هه‌یه، هه‌روه‌ها ژاپۆنیش Continue Reading »\nComments Off on شاعیر نه جادووگه‌ره نه په‌یامبه‌ر\nWritten on May 20, 2011, by عه‌بدول موته‌لیب\nزه‌مبیله‌یه‌ك له‌و تنۆكه ئاوه ده‌دره‌وشێته‌وه‌وه‌ك ئه‌وه‌ی گه‌ڵا سه‌وزه‌كان خۆیان له بێهوده‌یی پرتقاڵ بخشێننچۆله‌كه‌كانیش به ماندوێتی ده‌ڵێن: زه‌رده‌خه‌نه‌تا ئێره من له شه‌قه‌ی ماچ گوڵ ده‌چنمله زه‌رده‌خه‌نه‌ی لێوی گه‌ڵاده‌رژێمه زه‌مبیله‌كانی سێبه‌رگوڵه‌كانی باران Continue Reading »\nله‌ده‌ره‌وه‌ی (ئا) یان (نا)\nWritten on April 25, 2011, by عه‌بدول موته‌لیب\nئه‌گه‌رچی پرسیاری سه‌ره‌كی ئه‌و خوێندنه‌وه‌یه ئه‌وه نییه، ئایا (حكومه‌ت/ده‌سه‌ڵات) هه‌وڵیداوه نوێنه‌ری ته‌واوی خه‌ڵكی بێت، یان ته‌نها به‌رژه‌وه‌ندی لێپرسراوان و ده‌سه‌ڵاتداران ره‌چاو ده‌كات؟ به‌ڵام له‌به‌ر ئه‌وه‌ی له ده‌ره‌وه‌ی ئا و نا، Continue Reading »\nComments Off on له‌ده‌ره‌وه‌ی (ئا) یان (نا)\nپرسی جه‌سته له یارییه‌كی بوونگه‌رایی\nWritten on April 6, 2011, by عه‌بدول موته‌لیب\n(مۆریس بلانشۆ) ئه‌زموونی ئه‌ده‌بی و ئه‌زموونی مه‌رگ به‌یه‌كده‌چووێنێ، هه‌رگیز به‌دوای ده‌لاله‌ت و ماناوه نییه، وه‌ك چۆن نكۆڵی له تاك خوێندنه‌وه‌یی ده‌كات و پێیوایه یه‌ك خوێندنه‌وه‌یی ناتوانێ راڤه‌كردن بسازێنی. زمان لای Continue Reading »\nComments Off on پرسی جه‌سته له یارییه‌كی بوونگه‌رایی


Student Guide Book – Salahaddin University-Erbil (SUE)\nSalahaddin University-Erbil (SUE) > Student Guide Book\nوێنەی دەرچووان و ناوی مامۆستایانی کۆلێژی پەروەردە/ شەقلاوە بۆسالی ٢٠١٨-٢٠١٩\nکورتەیەک دەربارەی كۆلێژى پەروەردە / شەقلاوە\nکۆلێژی پەروەردەی شەقڵاوە وەك ناوەندێكی ئەكادیمی و زانستی بە ئامانجی گەشەدان بە بوارو كایە جۆراو جۆرەكان لە رووی توانا مرۆییەكان و بەرزكردنەوەی بەها و رۆشنبیركردنی نەوەی نوێی گەلەكەمان بە چەكی زانستی سەردەم هەمیشە پێشەنگ بووە، هەروەها لەرووی ئەنجامدانی سیمینارو چالاكیە جۆراو جۆرەكان لە بوارە جۆراو جۆرەكان بۆ پێش خستنی قوتابیانمان لە كۆلیژەكەماندا لە ئاستێكی باش و پێویستدا بووە. كۆلیژەكەمان لە سالانی خوێندنی (2012-2013) وەك بەشێك لە كۆلیژی پەروەردەی هەولێر كرابوویەوە بەڵام دوا جار بەهۆی بەورەو پێش چوون ودەستەبەر بوونی مەرج وپێوەرەكانی كۆلێژ لە رێكەوتی(24/11/2014) بە فەرمانی وەزاری ژمارە (1375 لە 24/11/2014) وە فەرمانی زانكۆیی (4 ن/1943 لە 25/11/2014) بریاری بوونی بە كۆلێژێكی سەربەخۆ بۆ دەرچوو، وەك كۆلێژێكی سەربەخۆی سەر بە زانكۆی سەلاحەددین چالاكیەكانی خۆی خستە گەڕ.\nلەئێستادا كۆلێژەكەمان پێك دێت لە پێنج بەش كە هەریەكە لە بەشەكانی (بایۆلۆجی ، فیزیك، زمانی كوردی ، زمانی عەرەبی,پەروەردەی وەرزشی) لە خۆ دەگرێت، خولی دەرچوانی خۆی خستۆتە خزمەتی كۆمەڵگەی كوردی لە ساڵی(2015-2016) و (2016-2017) ئێستا بەردەوامین لە خزمەتی كۆمەڵگەكەمان بۆ دەرچواندنی خولێكی تازەی قوتابیانمان بۆ ساڵی خوێندنی (201٧-201٨) بە چەكی تازەی زانستی سەردەم و كە ژمارەی قوتابیانمان لە هەرچوار بەشەكەدا كە لە كۆتاییەكانی خوێندنن (١٧٢) قوتابین.\nهەروەها کۆلیژەکەمان بەشدارییەکی کارای هەبووە لە ئەنجامدانی بۆنە نەتەوەیی و کەلتوورییەکانی پەیوەست بە گەلی کوردستان و ساڵانە لە هەردوو وەرزی خوێندندا چەندین چاڵاکی جۆراوجۆری زانستی و ڕۆشنبیری بۆ سەرجەم بوارو کایەکانی جۆراوجۆری ژیانی کۆمەڵگی کوردی پێشکەش دەکات .\nناوی ئەندامانی ئەنجومەنی كۆلێژی پەروەردە/شەقڵاوە\nناوی مامۆستایانی كۆلێژی پەروەردە/ شەقڵاوە


دوێنێ به نیازی گه‌ڕانه‌وه‌مان بۆ كوردستان، به نزیكی كاتژمێرو نیوێك به‌ر له هه‌ستانی فڕۆكه, گه‌یشتینه فڕۆكه‌خانه‌ی دۆسڵدۆرف، ئێمه و چه‌ند خێزانێكی تریش كه هه‌بوو له پێش ئێمه‌وه گه‌یشتبوو، دوای ئێمه‌ش خه‌ڵكی تر هات و توشی هه‌مان كێشه‌ی ئێمه بوون .. كه چووینه به‌رده‌م ئه‌و شوێنه‌ی سه‌رنشینانی هێڵی ئاسمانی عیراقی پێیدا گوزه‌ر ده‌كه‌ن بۆ شه‌حنكردنی كه‌ل و په‌ل و ته‌ئكیدكردنه‌وه له تیكت و پاسپۆرت، ته‌ماشامان كرد داخراوه., په‌نامان برده به‌ر به‌شی رێنمایی فڕۆكه‌خانه، وتیان: بچنه ئۆفیسی هێڵی ئاسمانی عیراقی، ئه‌وێش كه‌سی لێ نه‌بوو، ژماره‌ی ته‌له‌فونیان پێداین، هاوڕێكانمان چه‌ندین جار په‌یوه‌ندیمان به‌و ژمارانه‌وه كرد، هیچ وه‌ڵامیان نه‌دایه‌وه. ئۆفیسی هێله‌كانی تری (فلای جیرمه‌نی و توركیش ئێرلاین) كه نزیك به ئۆفیسی عیراقیه‌كان بوون، وتیان: ئه‌وه هێڵی ئاسمانی عیراقی هه‌ر وان، به‌تانه‌وه وتیان: به‌و جۆره رێز له هاوڵاتیانی وڵاته‌كه‌ی خۆیان ده‌گرن!\nهه‌ریه‌ك له ئێمه په‌نامان برده‌وه به‌ر ئه‌و نووسینگانه‌ی له هه‌رێمی كوردستان بلیتمان لێبڕیبوون، وتمان ئه‌گه‌ر جانتاكانیشمان شه‌حن نه‌كرێ ئاساییه, ته‌نها خۆمان بگه‌ڕێینه‌وه، ئه‌وانیش یه‌ك قسه‌یان هه‌بوو كه "لێره‌وه هیچ ناكرێت" و چه‌ند جارێكی تریش حاڵه‌تی وا روویداوه., زۆر ئه‌مسه‌رو ئه‌وسه‌ریان پێكردین و دواتر وتیان: گوایه به‌رپرسێكی كورد له‌هه‌مان گه‌شت بووه (كارمه‌نده‌كان بۆ ده‌ڵه‌چه‌یی و ماستاوكردن) له‌گه‌ڵی چوونه‌ته ژووره‌وه و ئێستا دێنه‌وه، پاش چاوه‌ڕوانیه‌كی زیاتر له سه‌عات و نیوێك, كه‌س له هێڵی ئاسمانی عیراقی به‌ده‌نگ ئه‌و خه‌ڵكه‌وه نه‌هات و فڕۆكه‌كه‌ش ده‌ستی به‌گه‌شته‌كه‌ی كردو ئێمه‌ی به‌جێهێشت.\nجا قسه‌یه‌ك هه‌یه ده‌ڵێن به حوشتریان وتووه ملت گێڕه., حوشتر ووتویه‌تی جا كوێم گێڕ نیيه., ئه‌و عیراقه‌ش له‌ناوخۆی وڵاته‌كه هیچی به‌سه‌ر هیچه‌وه نه‌ماوه، هه‌موو وێران و بنكۆڵ و بێ به‌هاكراوون، به‌داخه‌وه كه نه‌ده‌بوو له ده‌ره‌وه‌ی خۆیان له‌خۆیان بچن، كه‌چی له‌م وڵاتانه‌ی ئه‌وروپاش هه‌ر هه‌ڵگری هه‌مان خه‌سڵه‌ت و سروشتن, كه ئه‌وه‌ی رێزو به‌هابێت بۆ مرۆڤ لای ئه‌وان نیيه., ته‌نانه‌ت ئه‌وه‌ی ئێمه بینیمان بوونه‌ته مایه‌ی گاڵته‌جاڕی كۆمپانیاكانی تری وڵاتان.\nپێویسته سه‌رۆكایه‌تی كۆمار و سه‌رۆكایه‌تی وه‌زیران، لانی كه‌م بۆ دروستكردنی به‌هاو هه‌یبه‌ت بۆ خۆیان، نه‌هێڵن كۆمپانیاكانی گواستنه‌وه، هێڵی ئاسمانی عیراقی، به‌و جۆره سومعه‌ی وڵاته‌كه‌یان له‌كه‌دار بكه‌ن، به‌و ئه‌ندازه‌یه‌ش بێڕێزی به‌رانبه‌ر به هاوڵاتیانی خۆیان بكه‌ن, كه نه‌فره‌ت له عیراق بكات .. به‌ناچاری ماینه‌وه و په‌نامان برده به‌ر هێڵی ئاسمانی ئه‌ڵمانیا, تا رۆژێكی تر به هێڵێكی جیاوازتر له هێڵی ئاسمانی عیراقی بتوانین بگه‌ڕێینه‌وه., ئه‌مه سه‌رباری زیانه مادیيه‌كانی بۆ هه‌ریه‌ك له‌و هاوڵاتیانه‌ی وایان پێكرا، سه‌رباری له‌ده‌ستچونی كات و به‌رنامه‌ی هه‌ریه‌ك له‌ئێمه، به‌ڕاستی نیگه‌رانیان كردین .. به‌تایبه‌ت بۆ كه‌سێكی وه‌ك منی ئالوده به ئاو و هه‌وای كوردستان، زۆر زۆر نیگه‌رانی چه‌ند رۆژێك به‌ناچاری مانه‌وه‌مم و به ئه‌ندازه‌ی توڕه‌یی و نیگه‌رانیه‌كانم, نه‌فره‌ت بۆ ئه‌و ده‌وڵه‌ته‌ی عیراق ده‌نێرم كه مۆڵه‌تی به‌و كۆمپانیایه داوه‌و به‌شی ئه‌وه رێنوێنی نه‌كردووه كه‌رامه‌تی هاوڵاتیانی نه‌شكێنێت.\n2229 جار خوێندراوەتەوە


به‌وێنه.. به‌فری خوێناوی ترس و دوو دڵی دروستكردوه\nدانیشتوان و توێژه‌ره‌وه‌كان له ناوچه‌كانی چیاكان ئه‌لب له سویسرا توشی ترس و دڵه‌ڕاوكێ بوون به‌هۆی گۆڕانی ڕه‌نگی به‌فری سه‌ر چیاكه بۆ سوور و هه‌ندێك له‌وان ئه‌م دیارده‌یه‌یان ناوناوه" به‌فری شوتی" یان" به‌فری خوێناوی"\nبه‌گوێره‌ی ئه‌و هه‌واڵه‌ی پێگه‌ی" نیویۆرك تایمز" بڵاویكردۆته‌وه، هۆكاری زانستی پشت ئه‌م دیارده‌یه بڵاوبوونه‌وه‌ی جۆرێك له قه‌وزه‌یه له‌سه‌ر به‌فره‌كه و هێشتا لێكۆڵینه‌وه له‌سه‌ر ئه‌م بابه‌ته به‌رده‌وامه بۆ ده‌ستكه‌وتنی زانیاری زیاتر.\nئه‌نجامی ئه‌و توێژینه‌وانه‌ی له گۆڤاری" فرۆنتیرز ئین پلانت ساینس" ی زانستی بڵاوكراوه‌ته‌وه تیایدا باس له‌وه كراوه كه بڵاوبوونه‌وه‌ی قه‌وزه‌كان به‌و جۆره به‌هۆی كه‌مبوونه‌وه‌ی ئه‌و ئاوه‌یه كه له به‌فری سه‌ر چیاكان دروست ده‌بێت.\nبڵاوبوونه‌وه‌ی ئه‌م به‌فره خوێناویه جێگه‌ی ترسه چونكه به‌فر بڕێكی زۆر له گه‌رمی هه‌ڵده‌مژێت و ل ئه‌نجامی توانه‌وه‌ی ئه‌م به‌فره سوره‌ش زیان به ژینگه ده‌گات.


ئاشكرا بوونی گەندەڵیی 52 میلیارد تمەنی لە كرماشان – زاگرۆس پۆست\nماڵەوە / کوردستان / ئاشكرا بوونی گەندەڵیی 52 میلیارد تمەنی لە كرماشان\nدوو شه‌ممه 2 شوبات 2015\tکوردستان, کۆمەڵایەتی, هەواڵ 62 جار خوێنراوه‌ته‌وه\nسەرۆكی پۆلیسی پارێزگای كرماشان گرووپێكی پوڵشوویی 52 میلیارد تمەنی لە كارمەندانی دەزگا دەوڵەتییەكان ئاشكرا كرد.\nهەواڵنێریی ئیسنا، لە زمان “مەنووچێهر ئەمانوڵڵاهی” لە كرماشان بەدوای ڕاگەیاندنی ئیدارەی حقووقی یەكێك لە شیركەتە دەوڵەتییەكان كە ئەگەری ئەوەی لێ دەكرا گەندەڵی كردبێ، پاش تاوتوێكردنی حیسابەكانی ئەم شیركەتە لە بەرژەوەندیی خۆیدا لە ڕێگەی بانكەوە پووڵشوویی 52 میلیاری تمەنی ئاشكرا كرد.\nئەم كارمەندە گەندەڵە لە ماوەی 3 ساڵدا بڕی 52 میلیارد تمەن لە حیسابی ئەم شیركەتە هەڵگرتووەو لە حیسابی كورت ماوەی خۆی كردوەو سوودەكەشی خواردووە.\nئەمانوڵڵاهی لە درێژەدا دەڵێ، تاوانبار 18% سوود‌ی ئەم پارەیەو ئاسانكاریی بانكی بە قازانجی خۆی و بنەماڵەكەی بەكار هێناوە و چەندین خانوو و زەوی بەم پارەیە كڕیوە.\nجێگای ئاماژەیە، لە ماوەی ساڵانی رابردوو دەوڵەتی ئەحمەدی نژاد چەندین گەندەڵی زل و زەبەلاحی ماڵی ئەنجام دابوو، بەڵام دەوڵەتی روحانی لە دەوڵەتانی پێشووتر گەندەڵی زۆرتریان ئەنجام داوە.


كەركوكییەكان داوای هەڵگرتنی خاڵە گومركییەكان و نەمانی حوكمی سەربازی دەكەن\nئا / هەواڵ\nهۆشداری لە تێوەخزانی پرۆسەی خوێندن و كایەی رۆشنبیری لە ململانێی سیاسی و بازرگانی دەدەن\nخاڵە گومركییەكانی نێوان كەركوك و شارەكانی دیكەی هەرێمی كوردستان جگە لەوەی بۆتە هۆی گرانبوونی نرخی كاڵاكان، هاوكات بوونەتە ئامرازێك بۆ زیندووكردنەوەی پرۆسەی تەعریب، رۆشنبیرانیش هۆشداری لە بەردەوامی دۆخەكە دەدەن و داوای داخستنی خاڵە گومركییەكان و لێپێچینەوە لەگەڵ كارمەندەكانی و هەروەها نەمانی حوكمی سەربازی لە كەركوك و بەدوورگرتنی پرۆسەی خوێندنی كوردی و رۆشنبیری كوردی لە ململانێ سیاسی و بازرگانییەكان لە سەرۆك كۆماری عێراق و سەرۆكی ئەنجومەنی نوێنەرانی عێراق دەكەن.\nدوای دانانی خاڵی گومرك لە نێوان (كەركوك- هەولێر و كەركوك- سلێمانی)، هاوڵاتیانی كەركوك بە تەواوی نەتەوەو پێكهاتە جیاوازەكانەوە گلەیی لە بەرزبوونەوەی نرخی كەلوپەل و كاڵاو خواردەمەنییەكان دەكەن، چونكە بە جۆرێك رێژەی هەموو شتەكان زۆر بەرزبونەتەوە.\nدانانی گومرك پێچەوانەی دەستورە\nلەسەر دانانی خاڵی گومرك لە نێوان شارەكان، ئەندامێكی ئەنجومەنی پارێزگا ئەو كارە بە نایاسایی و پێچەوانەی دەستور ناودەبات.\nئەحمەد عەسكەری ئەندامی لیستی برایەتی لە ئەنجومەنی پارێزگای كەركوك لە لێدوانێكیدا بۆ (هەواڵ) رایگەیاند:” دانانی ئەو خاڵە گومركییانە كارێكی نایاساییە، چونكە لە هیچ یاساو خاڵێكی دەستوردا نەهاتووە لەنێوان پارێزگاكانی عێراقدا گومرگ دابنرێت”.\nئەو ئەندامەی لیستی برایەتی دەشڵێت:” دەبێت خاڵی گومرك تەنها لە سنورەكان و بەندەرەكان و فڕۆكەخانەكان هەبێت، ئەگینا گومرك بۆ ناوخۆیی بەهیچ شێوەیەك نابێت و پێچەوانەی دەستورە”.\nعەسكەری ئاماژە بەوەشدەكات:” لە ماددەی 23ی یاسای گومركی عێراقی لە ساڵی 1984 هاتووە كە خاڵە گومركییەكان تەنها لەگەڵ شتە دەرەكییەكان و وڵاتانی دراوسێدا دادەنرێت، واتا لەسەر سنورو بەندەرەكان، لەگەڵ ئەو شمەكانەی كە لە فڕۆكەخانەكانەوە دێن”.\nجگە لە هاوڵاتیان، دانانی ئەو خاڵە گومركیانە بۆتە مایەی نیگەرانی بازرگانان، وەك خۆشیان دەڵێن:” تا كەلوپەلو كاڵایەك دەگەیەننە جێیەك بە چەند گومركێكدا تێپەڕدەبن و باج دەدەن”.\nرەمەزان حاجی رەشید، یەكێك لە بازرگانەكانی شاری كەركوك، بۆ (هەواڵ) رایگەیاند:” زیانلێكەوتووی سەرەكی هاوڵاتیانن و بازرگانەكانیش كاریان دەوەستێت”.\nوتیشی:” ئەمە وا دەكات بازاڕ تا ماوەیەك رابوەستێت و تا جارێكیتر خەڵكەكە دووبارە لەگەڵ نرخی بازاڕ رادێتەوە”.\nرەمەزان حاجی رەشید ئاشكراشیكرد:” لە هیچ وڵاتێك نەبینراوە ئەو هەموو گومركە هەبێت، بۆ نمونە لە ئیبراهیم خەلیل و لە باشماخ دێیتە ئەمدیو گومرك هەیە، ئەوەتا لە نێوان كەركوك – هەولێرو كەركوك- سلێمانی گومرك هەیە، بە گومرك دەچیتە بەغدا، ئەم فرە گومركییە كاریكەری زۆر خراپی لەسەر كاری بازرگانی دەبێت”.\nوتیشی:”هەوڵیشمانداوە بە كۆدەنگی لەگەڵ بەغدا قسە لەسەر ئەو بابەتە بكەین، بەڵام بە داخەوە بەغدا گوێ ناگرێت “.\nگومركەكان قەرەباڵغ و بێ پۆلیسی هاتوچۆن\nسەرەڕای قەرەباڵغی لە خاڵەكانی گومرك، بەڵام لە گومركەكاندا، پۆلیسی هاتوچۆ بە دی ناكرێت، ئەمەش مەترسی بۆسەر ژیانی هاوڵاتیان و رووداوەكانی هاتوچۆ زیاد دەكات.\nلای خۆیەوە عەقیدی یاسایی شێزراد ئەحمەد محەمەد، بەڕێوەبەری هاوچۆی كەركوك لە چاوپێكەتنێكیدا بۆ رۆژنامەی (هەواڵ) رایگەیاند:” لە ئێستادا كۆمەڵێك بازگەی پۆلیسی فیدراڵی و خاڵی گومرك لە كەركوك هەن، ئەو بازگەو خاڵانەش پێویستیان بە پۆلیسی هاتوچۆیە، بەڵام لەبەر نەبوونی رێژەی پێویستی پۆلیسی هاتوچۆ لە تواناماندانییە بۆیان دابین بكەین، ئەوان دەڵێن پۆلیسی هاتوچۆمان بۆ دابین بكەن و ئێمەش دەڵێن لە تواناماندا نییە.\nگوندێك مەترسی چۆڵكردنی لەسەرە\nبەهۆی تەپ و تۆزو هۆڕن لێدانی بارهەڵگرەكان و وەستانی ئۆتۆمبێلێكی زۆر لە خاڵی گومركی (كەركوك- هەولێر) دانیشتوانی گوندی كەڵوڕ بە تەواوی هەراسان بوونەو بەشێك لە دانیشتوانی گوندە دەڵێن ئەگەر كار وا بڕوات، ناچارن گوندە جێبهێڵن، ئەمە سەرەڕای ئەوەی خەڵكانێكی عەرەب دەیانەوێت بە هەر نرخێك بێت خانوو یاخود پارچە زەوی لە دەوروبەری گوندەكە بكڕن چ بۆ حەسانەوەی خۆیان چ بۆ كردنەوەی دوكان و چێشتخانەو گەراجی ئۆتۆمبێلە بارهەڵگرەكان.\nجێی ئاماژەیە گوندەكە نزیكەی 250 ماڵ دەبێ و لە دوای پرۆسەی ئازادییەوە ئاوەدان كراوەتەوە.\nرێگری لە هێنانی كتێبی كوردی دەكەن\nگومركەكان رێگری لە هێنانی كتێب و مەلزەمەی خوێندنی كوردی دەكەن بۆ نێو كەركوك .\nزاهیر شكور خاوەنی كتێبخانەی ناوەندی دیالۆك بۆ (هەواڵ) وتی:” من وەك خاوەن كتێبخانەی دیالۆگ، كتێب لە سلێمانی و هەولێرو بەغداوە دێنم، تا ئێستا كێشەیەكمان نەبووە، هەفتەی پێشوو لە خاڵی گومركی (كەركوك-سلێمانی)، رێگەیان پێگرتم و ئیتر كتێبەكانیان پێداگرتم و یەكێك دەیوت دەبێ گومركی بكەیت یەكێ دەیوت شمولی گومرك ناكات، ئیتر هەر یەكەو بە جۆرێك قسەیان دەكرد”.\nزاهیر شكور باسی لەوەشكرد:” لە گومركەكە وتیشیان ئیتر لەمەودوا مەلزەمەی خوێندن دەبێت بزانین چیەو باسی چیدەكات، ئەوسا رێگەی پێدەدەن بچێتە نێو كەركوكەوە.\nوتیشی:” كتێبەكان كوردی بوون و ژمارەیان شەش كارتۆن كتێب بووە، دواتر بەهەزار حاڵ رێگەیان پێدام و وتیشیان ئەمە كۆتا جارتە كتێب بهێنی”.\nرۆشنبیرانی كەركوك هاتنە دەنگ\nكاتژمێر 4ی سەرلەئێوارەی رۆژی چوارشەممەی رابردوو رێكەوتی 10/10/2018 لە هۆڵی دیالۆگ ژمارەیەكی بەرچاو لە رۆشنبیرانو كەسایەتییەكانی شاری كەركوك یاداشتێكی ناڕەزاییان بە هەردوو زمانی كوردی و عەرەبی سەبارەت بە پێشێلكارییەكانی خاڵە گومركییەكانی نێوان كەركوك و شارەكانی هەرێم، ئاراستەی سەرۆك كۆماری عێراق و سەرۆكی ئەنجومەنی نوێنەرانی عێراق كرد.\nلە یاداشتەكەی رۆشنبیرانی شارەكەدا هاتبوو: دوای رووداوەكانی ئۆكتۆبەری ساڵی رابردووەوە، كەركوك بە دۆخێكی تایبەتدا تێدەپەڕێت و دەیان دیاردەی دوور لە سیمای شارستانی دەبنرێت و چەندین بڕیاری دژ بە هاوڵاتیانی شارەكە دەردەكرێت.\nئاماژەیان بەوەشكردبوو:” دواترین بڕیار كە بە شێوەیەكی ترسناك بژێوی هاوڵاتیانی كردۆتە ئامانج و گرانی خستۆتە شارەكەوە، دانانی خاڵی گومرگیە لەنێوان كەركوك و شارەكانی هەرێمی كوردستان بە پێی رێكەوتنێكی نێوان هەردوو حكومەتی ناوەند و هەرێم كە تیایاندا هاوشێوەی بازگەكانی سەردەمی حیزبی بەعس سەرانەو باج بە شێویەكی هەڕەمەكی لە خەڵكی وەردەگیرێت كە زۆربەشی ناچێتە خەزێنەی دەوڵەتەوە.\nباسیان لەوەشكردبوو:” دوا رەفتاری ترسناكی ئەو خاڵە گومركیانە قەدەغەكردن و باجكردنی كتێبی و كوردی و مەلزەمەی خوێندنی كوردییە، كە ئەمەش تەنانەت لەسەردەمی رژێمی دیكتاتۆری بەعسیشدا رووینەداوە، بەتایبەتی ئێستا لە دەستوری هەمیشەیی عێراقدا زمانی كوردی هاوشانی زمانی عەرەبی زمانی رەسمی سەرجەم عێراقییەكانە، بەردەوامی ئەم دیاردەیەش دەرهاویشتەو لێكەوتەی خراپ و ترسناكی لێدەكەوێتەوە، بۆیە وەكو رۆشنبیرانی شاری كەركوك داوا لە بەڕێزتان دەكەین پشتگیری خەڵكی كەركوك بن لە:\n1 - هەڵگرتنی خاڵە گومركییەكان.\n2 - لێپێچینەوە كردن لەو خەرقە دەستورییە زەقە.\n3 - بەدوورگرتنی پرۆسەی خوێندن و كایەی رۆشنبیری لە ململانێی سیاسی و بازرگانیكردنی بە زانست و رۆشنبیریەوە.\n4 - وا بۆ ساڵێك دەچێت و هێشتا كەركوك لە سایەی حوكمی عەسكەریدایە، لەكاتێكدا هیچ پرۆسەیەكی سەربازی و مەترسیەك لە ئارادا نەماوە بۆیە داواكارین ژیان و حوكمی مەدنی بۆ شارەكەمان بگەڕێتەوە.\n 1142 جار بینراوه\n10/13/2018 7:48:52 AM


ئەو سەرۆكانەی لە 2020 كۆچی دواییان كرد - تۆڕی میدیایی خەڵک\nلە 2020 دا ژمارەیەك سەرۆك و سەركردەی وڵاتانی عەرەبی و جیهانی كۆچی دواییان كرد كە بەشێكیان بەهۆی كۆرۆناوە بووە بەشێكی دیكەیان بەهۆی نەخۆشی و بەشێكی دیكەشیان بەهۆی تەمەنەوە بووە.\nلە 25ی شوبات حوسنی موبارەك سەرۆكی پێشووتری میسر لە تەمەنی 92 ساڵیدا كۆچی دوایی كرد كە لە ساڵی 1981وە لە دوای ئەنوەر سادات چووبووە سەر كورسی سەرۆكایەتی تا خۆپیشاندانەكانی بەهاری عەرەبی لە 2011.\nلە 29ی ئەیلول ئەمیری كوێت شێخ سەباح ئەحمەد جابر سەباح ئەمیری كوێت دوای ماوەیەكی زۆر لە نەخۆشی و مانەوەی لە تەموزەوە لە ژێر چارەسەر لە نەخۆشخانە لە ئەمریكا لە تەمەنی 91 ساڵیدا كۆچی دوایی كرد كە لە 2006وە بووە ئەمیری وڵات دوای شێخ سەعد عەبدوڵڵا سالم سەباح.\nلە 24ی تەموز سەرۆكی پێشووی تانزانیا بنجەمین مكاپا لە تەمەنی 82 ساڵیدا كۆچی دوایی كرد كە لە 1995 بۆ 2005 سەرۆك بووە.\nلە 2ی ئەیلول سەرۆكی پێشووی كینیا دانیێڵ ئەراپ مۆ لە تەمەنی 95 ساڵیدا كۆچی دوایی كرد كە لە 1978 بووە سەرۆك بۆ ماوەی 24 ساڵ.\nلە 25ی ئەیلول لە تەمەنی 83 ساڵێدا سەرۆكی پێشووتری مالی تراور موسا لە باماكۆ كۆچی دوایی كرد ئەو لە 1968 تا 1991 سەرۆك بوو.\nسەرۆكی پێشووی مالی ئەمادۆ تۆمانی لە تەمەنی 72 ساڵیدا لە نەخۆشخانەیەكی توركیا كۆچی دوایی كرد.\nلە 12ی نۆڤەمبەر سەرۆكی پێشووتری گانا جێری جۆن راولینگ لە تەمەنی 73 ساڵیدا دوای 20 ساڵ دەسەڵات كۆچی دوایی كرد.\nلە 2ی كانوونی یەكەم سەرۆكی پێشووتری فەرەنسا ڤالیری جیسكار دیستان لە تەمەنی 94 ساڵیدا بە كۆرۆنا كۆچی دوایی كرد ئەو سەرۆك بوو لە 1974 تا 1981.\nلە تەمەنی 80 ساڵیدا لە 6ی كانوونی یەكەم سەرۆكی پێشووی ئۆرۆگوای تەبەر ڤازكویز كۆچی دوایی كرد كە سەرۆك بووە لە 2005 تا 2010.\nلە 17ی كانوونی یەكەم سەرۆكی پێشووتری بۆڕۆندی پایر نكورونزیزا لە تەمەنی 71 ساڵیدا بە كۆرۆنا لە نەخۆشخانە كۆچی دوایی كرد ئەو لە دوای كۆدێتا لە 1987 هاتە دەسەڵات و لە 1993 یەكەم هەڵبژاردنی دۆڕان.\n07 شوبات 2021 11.32 am\nخەڵك- وەزیری دەرەوەی عێراق فوئاد حوسێن ئەمڕۆ یەك شەممە بە سەردانێكی فەڕمی گەیشتە قاهیرەی پایتەختی میسر. وەزارەتی…


سیاسەتی زاڵکردنی یەک‌زمانی و خەسارەکانی – کوردستان و کورد\nحکوومەتە دیکتاتۆرەکان هەموو ڕێگایەک بۆ سەپاندنی هێژمۆنیی خۆیان دەگرنەبەر و لە بنەڕەت‌ڕا مانەوەی خۆیان لە تواندنەوە یا ئەوانیتردا دەبینن.\nلە ئێران کە بەرەبەرە نوێگەرایی بە لاسایی‌کردنەوە لە وڵاتی دیکە لە سەردەمی ڕەزاشای قاجارەوە هاتە ئاراوە، پاش کودەتای ڕەزاخان و دامەزرانی نیزامی پاشایەتیی پەهلەوی کۆلۆنیالیزمی فەرهەنگی و داگیرکردنی زمان و شوناسی نەتەوەو ئەتنیکەکان یەکێک لە سیاسەتە سەرەکییەکانی دەسەڵاتی پەهلەوی بوو، کە بە میرات هێشتا لە ناخ و زەینی بەشێک زۆر لە بژاردە و کەسانی بەرچاوی غەیرە کورد ماوەتەوە و ئەمەش بەدەر لەوەی کە لە پاش ڕووخانی پاشایەتی و هاتنەسەرکاری کۆماری ئیسلامی، ئێرانشاریەتی تێکەڵ بە مەزەهەبیش کرا و سیاسەتی زاڵکردنی یەک کولتوور و فەرهەنگ بەسەر نەتەوەکانی دیکە بە تایبەتی کورد ستایلی دیکەی بە خۆی گرت. دیارە بێگومان ئەگەر باگراوندنی خەباتی فەرهەنگی و نەتەوەیی کورد لەگەڵ هاتنە مەیدانی جیلی نوێی شوناسخواز نەبا، خەسارەکانی سیاسەتی یەک‌زمانی کردنی ئێران زیاتر و زۆرتر لە فەرهەنگ و زمانی کورد دەدرا.\nبۆ تاوتوێ‌کردنی زیاتر بابەتی سیاسەتی زاڵکردنی یەک‌زمان بۆسەر نەتەوە جیاجیاکان لە ئێران ڕاوبۆچوونی بەڕێزان ساماڵ ئەحمەدی، نووسەر و وەرگێڕ و عەدنان بەرزەنجی، بەرپرسی “ئەنیستیتۆی زمانی کوردیی ڕاژە” وەردەگرین:\nساماڵ ئەحمەدی: توێژینەوە زمانناسییەکان ئەو بابەتەیان سەلماندووە کە پەیڕەوکردنی یەک‌زمانی لە وڵاتانی فرە زماندا نەک هەر خەسار بە زمانەکان دەگەیەنێ، بگرە دەبێتە هۆی لەنێوچوونیشیان. باس لەوە دەکرێ کە ٦٧٠٠ زمان لە دنیادا هەیە کە نیوەیان لە بەردەم مەترسیی لەنێوچووندان، هەربۆیەش لە ساڵی ١٩٩٩ەوە رێکخڕاوی یۆنسکۆی سەر بە نەتەوە یەکگرتووەکان ڕۆژی دووی ڕەشەمە (٢١ی فێورییە)ی هەموو ساڵێکی وەکوو ڕۆژی جیهانی زمانی دایک ناساندووە.\nئێران کە وڵاتێکی فرەنەتەوە و فرەزمانە و جوغرافییا سیاسییەکەشی لە جوغرافیای فەرهەنگی و زمانی چەندین نەتەوە پێک‌هاتووە، بەداخەوە هەتا ئەمڕۆش سیاسەتی یەک زمانی پەیڕەو دەکرێ و دەسەڵات و فەرهەنگی زمانیی تاکەزمانێک کە زمانی فارسییە بەسەر زمانانی دیکەدا دەسەپێندرێ. ئەوەش بەو ئامانجە دەکەن کە دەیانەوێ چەمکێک کە خۆیان پێی دەڵێن فەرهەنگی ئێرانی کە چەمکێکی هەڵبەستراوە پێناسە بکەن و بڵێن ئەم فەرهەنگە کە ناوی فەرهەنگی ئێرانییە بەرهەمی زمانی فارسییە، ئاواش حاشا لە هەموو زمانەکانی دیکە بکەن و وا بەڕووی دنیادا بناسێنن کە ئەوە فەرهەنگی ئێرانییە و فەرهەنگی ئێرانیش واتە بەرهەمی زمانی فارسی.\nبەداخەوە ئەم سیاسەتی حاشاکردنی زمانییە ئەوە نییە هەر لەلایەن ڕێژیمەکانی دەسەڵاتدار لە ئێراندا پەیڕەو بکرێ یان هەر ئەوان دایان‌هێنابێ لە ڕاستیدا ئەمە لەلایەن کۆمەڵێک خەڵکی ئاکادێمی و توێژەری هزری و سیاسییەوە داڕێژراوە کە تێئۆریشی بۆ کراوەتە پاڵپشت و پاساوی بۆ هێنراوەتەوە، ئێمە دەزانین لە سەرەتای ڕێژیمی پاشایەتیی پەهلەوی کەسانی وەکوو “مەحموودی ئەفشار” و “موشفقی کازمی” و زۆر کەسی دیکە، ئەو بابەتی یەک‌زمانییە و گرینگیی ئەوەی کە ئەو مەسەلەیە بۆ فەرهەنگی ئێرانی گرینگە دایان‌ڕشتووە و ڕێژیمەکانیش جێ‌بە‌جێیان کردوە، لە ئێستاشدا کەسانی وەکوو “جواد تەباتەبایی” و “حەمید ئەحمەدی” کە کەسانی دانیشگاهین و لە بواری فکری و سیاسییەوە توێژینەوە دەکەن تێئۆریی و پاساوی بۆ دادەتاشن. مەبەستی سەرەکیی ئەوان لەم سیاسەتە ئەوەیە کە هەرچی ئیمکاناتی فێربوونە لەو جوغرافییا سیاسییە بەرینەدا کە پێی دەڵێن ئێران بۆ زمانی فارسی بێ و هەم ئیمکاناتە مرۆڤییەکە و هەم ئیمکاناتە مادییەکەی هەرچیەک هەیە لە پێناو پێشخستنی زمانی فارسیدا بێ و ڕێ لە خوێندنی زانستی و فێربوونی زانستی زمانانی دیکە بگرن بۆ ئەوەی ئەو زمانانە نەتوانن بەرهەمی فەرهەنگیی خۆیان، بەرهەمی نەتەوەیی خۆیان، ئەدەبی خۆیان، بەرهەمی فکری و سیاسیی جیاوازی خۆیان بەرهەم بێنن و هەموویان بە زمانی فارسی، گۆیا فەرهەنگی ئێرانی بەرهەمی بێنن. ئەوەش دیارە هەر خۆی لە خۆیدا پێناسەی چەمکێکی هەڵبەستراوی وەکوو فەرهەنگی ئێرانی حاشاکردنە لە فەرهەنگەکانی دیکە و ئێمەش دەزانین هەموو فەرهەنگێک حاسڵی زمانە ئەوەش حاشاکردنە لە زمانەکان و دیارە بە مەبەستی لەنێو بردنیشیان.\nعەدنان بەرزەنجی: زمانی دایک یەکێک لە گرینگترین بابەتەکانە لە باسی فەرهەنگیدا و من وا فکر دەکەمەوە کە زمانی دایک بنەڕەت و بناغەی زمانە. کەچی بەداخەوە لە کۆمەڵگەی ڕۆژهەڵاتیدا زمانی دایک پێگەیەکی زۆر باشی نییە بەتایبەت لەو وڵاتانەی کە چەند زمانەن، زمانی دایک و هەندێ لەوانەی کە کەمینەن زۆر بەلای دەسەڵاتەکانەوە گرینگی پێ نادرێ و ئاوڕی لێ نادرێتەوە. هەر لەم سۆنگەیەوە ئێمە دەبینین کە زمانی دایک وەبەر پللار دەدرێ و زیانی زۆری بەر دەکەوێ.\nئێمەی کورد نەتەوەیەکین کە لە چوار وڵاتدا دەژین و لەم چوار وڵاتەدا کە چەند زمانەیە کەمینەین و بەردەوام زمانەکەمان وەبەر ئەو پللارە دەکەوێ و لە ڕۆژهەڵاتی نێوەڕاستدا دەتوانم بڵێم زیاتر لە هەر زمانێک مەترسیی لەسەرە. زمانی کوردی ئەگەرچی چوارەمین زمان لە ڕۆژهەڵاتی نێوەڕاست دوای عەرەب، تورک و فارسە بەڵام زۆرترین زەبری لێ دەدرێ،لەبەر ئەوەی کە بەردەوام لەو وڵاتانەدا کەمینە بووین و زمانەکەمان پشتگوێ خراوە. لەلایەکی دیکەوە بەداخەوە زمانی دایک وەکوو لە ڕۆژهەڵات بە ڕوانگەیەکی سیاسی و ئەمنییەتییەوە سەیری دەکرێ و زمانی کوردیش یەکێک لەو زمانانەیە کە زۆر بەسیاسی کراوە و ئەمە خۆی لە خۆیدا خەسارێکی گەورەی لە زمانی دایک داوە.\nئەمن هیوادارم ئەو ڕۆژە ببینم و ئەو ڕۆژە بێت کە زمانی دایک وەکوو زمانی دایک بمێنێتەوە و ئەوەی کە زمانی دایک وەکوو سەنعەتی دایک ئاوها ئاوڕی لێ بدرێتەوە و کاری لەسەر بکرێ. من وا هەست ئەکەم ئەو ڕۆژەیە کە ئێمە دەگەین بەو ئاوات و ئارەزووە کە نازانم کەی دەبێ. بەڵام ئەوەی ڕاستی بێت هەم لە بواری یاساوە و هەم لە بواری ئایینەوە، چون زۆربەی ئەم دەسەڵاتانە ئەم خەڵکەی وا لە ئەم ڕۆژهەڵاتی نێوەڕاستە دەژین ئایینیان ئیسلامە، و هەم لە بواری نێونەتەوەییەوە خەسارەتێکی زۆر لە زمانی دایک دەکەوێ. ئەگەر ئێمە بەپێی ئەو فاکتەرانە سەرنجی خودی ئەو خەسارەتانە بدەین بۆمان دەردەکەوێ کە چ خەسارەتێکی گەورە لە زمانی دایکی ئێمە کە زمانی کوردییە دەدرێ.\nساماڵ ئەحمەدی: ڕێژیمی ئایدۆلۆژیکی ئیسلامیی ئێران وەکوو چۆن بەبێ ئەوەی پرس و ڕا بە هیچ کام لە پەیڕەوانی ئەو ئایینانە بکا کە لەو وڵاتەدا دەژین، وڵاتەکەی ناو ناوە ئێرانی ئیسلامی هەر بەو شێوەیەش هەڵبەت بە درێژەدان بە سیاسەتی ڕێژیمی پێشوو بەبێ ئەوەی کە پرس بە هیچ کام لە ئاخێوەرانی زمانانی جیاوازی نێو ئەو جوغرافیا سیاسییە بکا زمانی فارسی کردووە بە زمانی ڕەسمی. ئەم سیاسەتە کە بێگومان سەر لەبەر دژی مرۆڤییە، بەبیانووی ئەوە داڕێژراوە و تیوریزەش کراوە کە ڕێگری لە دابەشبوونی یەکپارچەیی خاکی ئێران بکا. دیارە هەر زمانێک با بڵێین لایەنی دیاری فەرهەنگیی خۆی هەیە لە جیهانبینی ئاخێوەرەکانیدا، واتە ئاخێوەری هەر زمانێک جیهانبینیی جیاواز، فەرهەنگی جیاواز، فیکری جیاواز و ڕێبازی جیاوازی هەیە و هەمووی ئەمانە لە جیاوازیی زمانییەکە دەکەونەوە، بەڵام دەشکرێ ئەم جیاوازییە نەک هەر هۆکاری هەڵوەشاندنەوەی جوغرافیایەکی سیاسی نەبێ بگرە هۆکاری تێگەیشتنی باشتری مرۆڤەکان لە جیهانی جیاوازی یەکتر و پێکەوە ژیانیان بێت. بۆ نموونە زۆرن ئەو وڵاتانەی کە ڕێژیمەکانیان ڕێژیمی فێدڕالییە و بەهۆی ئەوەی کە جیاوازییەکانی یەکتریان قبووڵ کردووە و هەموو زمانە جیاوازەکانی نێو ئەو وڵاتانە ڕەسمین و مافی ڕەسمیی خوێندن و فێربوون و داهێنانیان هەیە و ڕێزیان لە یەکتر گرتووە، جیاوازییەکانی یەکتریان قبووڵ کردوە، دەبینی زۆر بە ئازادی و دڵخوازانە پێکەوە دەژین و هیچ کێشەیەکیشیان نییە. بۆ نموونە خەڵکی کبک لە کانادا چەند جارێک تەنانەت ڕاپرسیشیان کردووە بۆ ئەوەی کە ئایا ئەوان کە فەڕانسەوی زمانن دەیانهەوێ لەگەڵ خەڵکی ئینگلیزی زمانی کانادا پێکەوە لە چوارچێوەیەکی جوغرافییایی سیاسیدا بمێننەوە و هەموو جارێک دەنگیان بەمانەوە داوە و دەنگیان بە جیابوونەوە نەداوە؛ لەبەر ئەوەی مادام ڕێز لە یەکتر دەگرن، مادام زمان و فەرهەنگی یەکتریان قەبووڵە چ پێویست بە جیابوونەوە دەکا. گەلانی ئێرانیش ئەگەر ڕێز لە زمانەکانیان بگیرێ ڕێز لە فەرهەنگە جیاوازەکەیان بگیرێ و فەرهەنگی جیاوازی ئەوان لە چەمکێکی گشتی وەک فەرهەنگی ئێرانیدا حاشای لێ نەکرێ، بێگومان هەموان ئەوکاتە هەوڵ دەدەن بۆ ئەوەی کە بە ڕێزگرتن لە یەکتر پێکەوە بژین و هیچ جیاوازییەکیش نەبێتە هۆکاری ئەوەی کە لێک داببڕێن، بگرە ببێە هۆکاری ئەوەی کە زیاتر یەکتر بناسن و ڕێزی زیاتر لە یەکتر بگرن. ئەو تیۆرییە هەڵەیەی کە سیاسەتی زمانی لە ئێران لەسەر داڕێژراوە کە گۆیا سیاسەتی یەک زمانی ڕێگری لە دابەشبوونی یەکپارچەیی خاکی ئێران دەکا و یەکپارچەیی خاکی ئێران دەپارێزێ ئەوە تەنیا شتێکی شۆڤێنیستییە، فکرێکی شۆڤێنیستییە و هیچ پاساوێکی مەنتقی و زمانناسیشی لە پشت نییە.\nدەرهاوێشتەی لێکۆڵینەوە و توێژینەوەکانی بواری زمانناسی، باس لەوە دەکا کە پەرەپێدان بە زمانەکان لە ئەساسدا پەرەپێدانە بە کولتوور و فەرهەنگ و ئەزموونە مێژووییەکان و بە پێچەوانەکەشی زەرو خەسار لێدانە لە میراتی مرۆڤایەتی.\nبەڵام لە ڕەهەندی سیاسەتی ناوەندگەرا و پاوانخوازەوە ئەوان لە نێوبردن یان کۆیلەکردنی زمان و فەرهەنگی نەتەوەکان و بەستنەوەیان بە فەرهەنگی باڵادەست، بناغەی کۆیلەکردنی مرۆڤەکانی ئەو کۆمەڵگەیە و هەربۆیە لە ڕێگای جۆراجۆر وەکوو چاپەمەنی، سینەما، ڕۆژنامە و گرتنی فستیڤاڵ و سمینارە هتد…دەیانەوێ وێڕای سەپاندنی خۆیان هەرچەشنە خەونی ڕزگاری و بەختەوەریی گەلانی دیکەش لە نێو بەرن.\nلە ڕۆژهەڵاتی کوردستان ئەو بووژانەوە فەرهەنگییە لە بواری زمانی دایک تا ڕادەیەکی زۆر توانی پێش لە ئاستی بەرفەراوانی کارەساتی یەک‌زمانی کردن بگرێ کە لە پەروەردەی وڵاتی ئێران پێڕەو دەکرێ. بەڵام چونکە زمانی هەستیاریی خۆی هەیە و دەبێ ئەوە ئەرکی دەوڵەتەکان بێ و نەبوونی کیانی سیاسی و فەرهەنگیی کوردیش ڕەوتی گەشەی زمان و فەرهەنگی کوردی خاو کردووتەوە.\nتاگی بابەت: سیاسەتی زاڵکردنی یەک‌زمانی و خەسارەکانی


پارێزگای سلێمانی 2021-10-07\nپارێزگای سلێمانی لە ڕووی تەندروستی و گەشتیاریی تەندروستییەوە هەنگاوی زۆر گەورەی ناوە و لەسەر نەخشەی شارەكانی خۆرهەڵاتی ناوەڕاست خۆی دیاریی كردووە، بەهۆی بەرەوپێشچوونە تەندروستییەكانیش سلێمانی بەرزترین ئاستی تەمەنی لە عێراقدا تێدا تۆمار كراوە كە 72 ساڵە.\nئەو ژمارانەی خوارەوە ئاماری بەڕێوەبەرێتیی ئاماری سلێمانین، كە بە هەماهەنگیی چەندین دەزگای حكومیی و نێودەوڵەتی بۆ ساڵی 2021 بڵاویكردوونەتەوە.\nسەرباری ئاستی بەرزی خزمەتگوزاریی نەخۆشخانە گشتییەكان و ئاستی بەرزی متمانەی دانیشتوان بە دامەزراوە تەندروستییە حكومییەكان، سلێمانی شوێنی خۆی لەسەر نەخشەی شارەكانی خۆرهەڵاتی ناوەڕاست دیاریی كردووە لە بواری گەشتیاریی نوژداریی/ پزیشكییدا.\nنەخۆشخانە تایبەتەكانی (شاری پزیشكیی فاروق و ئەنوەر شێخە و هیوا و سمارت و ڕۆیاڵ و چەندینی تر) نەشتەرگەریی و چارەسەری چاندنی مۆخ و گورچیلە و شێرپەنجە و چەندین چالاكیی پزیشكی ناوازەی تریان تێدا ئەنجام دەدرێت و چەندین سەنتەری تایبەت بە باری تەندروستیی تایبەت كراونەتەوە، وەك: سەنتەری ئۆتیزم و زەهایمەر و ڕەبوە و حەساسیەت و...تاد.\nلە ڕووی دۆخی تەندروستیی دانیشتوانەوە، پێشبینی ساڵانی ژیان (٧٢) ساڵە، كە بەرزترینە لەسەر ئاستی عێراق، ڕێژەی دانیشتوان بۆ بنكەی تەندروستی (٣٨٤٨) هاووڵاتی و ڕێژەی پزیشك بۆ (١٠) هەزار كەس (١١) پزیشك و ڕێژەی پەرستار بۆ (١٠) هەزار كەس (١٩) پەرستارە.\nمردنی دایك لەكاتی لەدایكبووندا بۆ هەر (١٠٠) هەزار دایكێك (٢٣) دایكە، كە نزمترینە لەسەر ئاستی عێراق، ژمارەی مردنی منداڵی شیرەخۆر بۆ (١٠٠٠) منداڵ لە ساڵێكدا (١٧) منداڵە و مردنی منداڵی خوار تەمەن (٥) ساڵ بۆ (١٠٠٠) منداڵ لە ساڵێكدا (١٥) منداڵە.\nڕێژەی تەنها پشتبەستن بە شیردانی سروشتی بۆ منداڵ بۆ (٦) مانگی یەكەمی تەمەنیان بریتیە لە (34.9%)، ژمارەی ئەو نەخۆشانەی كە ساڵانە سەردانی نەخۆشخانە و بنكە تەندروستییەكانیان كردووە بریتییە لە (2.725.219) نەخۆش، وە ژمارەی نەخۆشی داخڵبوو بۆ نەخۆشخانەكان (291.533) نەخۆش و ژمارەی چارەسەرە نەشتەرگەرییەكانیش پێكهاتووە لە (62.346)، ڕێژەی نەخۆشیی درێژخایەنیش لە (3.7%)ی دانیشتوانە.\nلەدایكبوونی ساڵانە بریتییە لە (48.431) منداڵ و مردنی ساڵانەش (4.950) هاووڵاتییە.


THURSDAY, 23 MAY 2019 - 18:21\nبەشی عێراق و هەرێمی کوردستان- سەرچاوەیێکی سیاسی جەخت دەکاتەوە یاریدەدەری وەزیری گەنجینەی ولایەتە یەکگرتووەکانی ئەمریکا لە سەردانەکەیدا بۆ عێراق داوای لە بەرپرسانی ئەو وڵاتە کردووە کۆتای بە پێوەندیەکانی وڵاتەکەیان لەگەڵ بانک و کومپانیا ئێرانییەکان بێنن.\nبەپێی هەواڵی کوردپرێس، ڕۆژنامەی عەرەبی ئەلجەدید چاپی لەندەن لە ئەژماری ئەمڕۆ پێنجشەمەدا لە زاری سەرچاوەیێکی سیاسیی عێراقییەوە ڕایگەیاند کە مارشاڵ بیلینگسلی یاریدەدەری وەزیری گەنجینەی ولایەتە یەکگرتووەکانی ئەمریکا لە دواین سەردانیدا بۆ عێراق ڕەشنووسێکی لە ناوی چەند کومپانیا و بانکی ئێرانی داوەتە بەرپرسانی عێراق تا کۆتای بە پێوەندییەکانیان لەگەڵیان بێن.\nسەرچاوەکە لەمبارەوە وتیشی: بیلینگسلی دۆسیەیێکی داوەتە بەرپرسانی عێراقی کە لیستی کۆمپانیا و بانکە ئێرانیەکانی چالاک لە دەوردانەوەی گەمارۆکانی ئەمریکای تێدا بووە و داوای ڕاگرتنی پێوەندیەکانی عێراقی کردووە لەگەڵ ئەو لیستەدا.\nبە وتەی ئەم سەرچاوەیە کە ناوی نەدرکێندراوە کاربەدەستانی ئەمریکی هەوڵ ئەدەن بە گرتنەبەری ئەم ڕێوشوێنە کۆتای بە تەعامولی بەغدا لەگەڵ کومپانیا و بانکە ئێرانیەکان بێن تا دڵنیا ببن لە نەگەیشتنی دولاری بازارەکانی عێراق بە ئێران.


دیموکراسی لە ڕۆژئاوای گۆی زەویدا باشترین ڕێگا بۆ پێشەوەچوون\nئەنتۆنی بلینکن وەزیری دەرەوە لە 52 هەمین کۆنفرانسی ساڵانەی هەردوو کیشوەری ئەمەریکا لە وەزارەتی دەرەوە وتارێک پێشکەش دەکات، 3 ی مانگی پێنجی 2022.\nئەنتۆنی بلینکن وەزیری دەرەوە لە وتارێکدا بۆ کۆنفرانسی هەردوو کیشوەری ئەمەریکا گوتی بەشی هەرە زۆری خەڵکی ڕۆژئاوای گۆی زەوی پێیان وایە هێشتا دیموکراسی باشترین شێوەی حکومڕانییە.\nوەزیری دەرەوە بلینکن هۆشداری دا و گوتی "لەگەڵ ئەوەشدا، هێشتا. . . ناتوانین سیما دیموکراتییەکەی ئەم هەرێمە بە شتێکی ئاسایی وەربگرین. ناکرێت خۆمانی لێ دەربازبکەین. لە بنەڕەتدا ئەوە بەستراوەتەوە بە بەردەوامی باوەڕی خەڵک کە دەتوانن لە ناوەوە سیستەمەکە باشتر بکەن."\nوەزیری دەرەوە بلینکن گوتی، ڕێگای سەرەکی بۆ بنیاتنانی باوەڕمەندی خەڵک بە دیموکراسی ئەوەیە کە نەکەوینە نێو بەرە سیاسیەکانی چەپ و ڕاست، لیبرال و پارێزکار، لە بری ئەوە سەرنج بدەینە سەر ئەوەی ئێمە کۆدەکاتەوە وەک وڵاتانی دیموکرات:\n"ئەوە بە واتای دانپێدانان بە بەرژەوەندی هاوبەشمان لە بەهێزکردنی بنەماکانی کۆمەڵگای ئازاد و کراوەی لایەنەکانمان وەک سەروەری یاسا، وەک ڕێزگرتن لە مافەکانی مرۆڤ، وەک هەڵبژاردنی ئازاد و دادپەروەرانە، ڕاگەیەندن و چاپەمەنییەکی زیندوو و سەربەخۆ."\nلە بەرەی ئابووریدا، بازاڕی کراوە و بازرگانی ئازاد دەبێت دەرفەتی فراوانتر پێک بهێنێت و بارودۆخی کرێکاران لە سەرانسەری نیوەگۆی زەویدا باشتر بکات. ڕێگاکان بۆ ئەنجامدانی ئەم کارە نەهێشتنی ئەو بەربەستانەن کە ناهێڵن بازرگانی بچووک پەیوەندی بە ئابووری فەرمییەوە سازبکات؛ بەرەنگاربوونەوەی ئەو گەندەڵییەی کە سەرچاوە و وزەی داهێنەران و کۆمەڵگاکان بە هەمان شێوە دەیدزن و خەڵکی لێ بێبەش دەکەن؛ و هەروەها فراوانکردنی دەستڕاگەیشتن بە تەکنەلۆجیای نوێی و گەشەپێدراو.\nهەروەها گەلانی ڕۆژئاوای گۆی زەوی پێویستیان بە بنیاتنانی خۆڕاگریی و بەرگری ناوچەیی زیاتر هەیە بۆ ئەوەی ئەو بەشە لە قارەیە لە پچڕانی دابینکردنی پڕۆسەی بەرهەمهێنان و هەناردەکردندا کەمتر تووشی زیان ببنەوە، کە ئەمەش یەکێک لە هەرە وانە سەختەکانی سەردەمی پەتای کورۆنایە.\nلە کۆتاییدا، سکرتێری بلینکن هۆشداری دا: "تەنانەت لە کاتێکدا ئێمە تیشک دەخەینە سەر ئەوەی کە لە ناوەوە دیموکراسییەکان بەهێز بکەین، پێویستمان بە رێبازێکی هاوبەش لە بەرانبەر حکومەتە ستەمکارەکانی نێو هەریمەکەدا هەیە."\n" ئەمەش بەردەوامبوون لە پشتگیریکردنی ئەو کەس و گروپانەی لە وڵاتە داخراوەکاندا دەگرێتەوە کە بە شێوەیەکی زۆر ئازایانە بۆ پێشخستنی مافەکانی مرۆڤ و دیموکراسی خەبات دەکەن، وەک چۆن بۆ دەیان ساڵە ئەنجاممان داوە. هەروەها ئێمە بەرپرسیارێتیمان هەیە کە پێکەوە بە شێوەیەکی ڕوون و بە گشتی قسەبکەین کاتێک دەبینین حکومەتەکان لە ناوخۆدا خەریکی لاوازکردنی دیموکراسین، ڕۆژنامەگەری ئازاد سەرکوت دەکەن، هەڕەشە لە نەیارانی سیاسی دەکەن و سەربەخۆیی دادگاکان تێکدەدەن.\n"من دڵنیام کە ئەگەر پشتیوانی لە یەکتر بکەین . .ئەو شتەیە کە ئێمە وەک وڵاتانی خاوەن دیموکراسی یەکگرتوو دەکات نەک ئەوەی دابەشمان بکات. . . ئێمە تەنها دیموکراسییە تاکەکەسییەکانمان بەهێز ناکەین؛ باشتر لە سەر ئەوە کاردەکەین کە بەرپرسیارەتی هەرە سەرەکیمانە، و ئەوەش گەیاندنی پێداویستییە بنەڕەتییەکان و هیوا بنەڕەتییەکانی هەموو گەلانی ئەم بەشە لە قاڕەیەیە."


پسپۆری ڕاوێژکاری نەخۆشییەکانی ھەناو - لەندەن\nگۆڕینی سیستەمی خواردن، یاخود بەكارهێنانی دەرمان؟\nگومان لەوەدا نیە پەیرەوکردنی ڕژێمی خواردنی تەندرووست و دابەزاندنی کێش کۆمەلێک سوودی زۆر گرنگی ھەیە بۆ تەندرووستی مرۆڤ، هاوكات هەندێك کەس نایانەوێت پەنا بۆ دەرمان بەرن وپێیان وایە خۆپارێزی باشترین وتاكە ڕێگایە بۆ دابەزاندنی چەوری خوێن، بۆئەوەی بەوردی لەسەر ئەو بابەتە بدوێین، وا باشترە وەڵامەكە لەچەند خاڵێكدا كورتبكەینەوە:\n1-بەرزی چەوری خوێن، بە تایبەت ئەو جۆرەی بە چەوری خراپ (LDL-Cholesterol ) دەناسرێت، یەکێکە لە ھۆکارە سەرەکیەکانی تەسکبوونەوەی خوێن بەرەکان و تووشبوون بە جەلتەی دڵ ومێشک .\n2- چەند ساڵێك لەمەوبەر، هیچ جۆرە دەرمانێكی كاریگەر لەبەردەست نەبوو بۆ چارەسەركردنی بەرزبوونەوەی چەوری خوێن، بەلام دوای ئەوە ستاتین(Statin) دۆزرایەوە، كە بە یەکێک لە ھەنگاوە ھەرە گرنگەکانی چارەسەری نەخۆشیەکانی دڵ و خوێن بەرەکان ھەژمار دەکرێت ویەکێکە لەو دەرمانانەی زۆرترین بەكارهێنانی لە سەرانسەری جیھاندا هەیە.\n3- پارێز ووەرزش کردن تەنھا ڕێژەی ١٠٪ چەوری خوێن دادەبەزێنێت، هەرچەندە پارێزكردن زۆر بەباشی وبەرێكیش ئەنجام بدرێت، لەهەموو حالەتەكاندا ناتوانێت رێژەی چەوری خراپ لەسەرەوەی 20% دابەزێنێت!.\n4-وەرزش کردن دەبێتە ھۆی دابەزاندنی چەوری سیانی (Triglyceride) وزیادبوونی چەوری باش، کە بە (HDL-Cholesterol )دەناسرێت ، بەلام کاریگەریەکی زۆر کەمی لەسەرچەوری( LDL-Cholesterol ) هەیە.\n5- دەرمانی ستاتین، ئەگەر بەشێوەیەكی دروست بەكاربهێنرێت، كاریگەریەكی زۆری لە سەر کەمکردنەوەی چەوری خوێن، بەشێک لە ستاتینەکان نزیکەی ٤٠٪ لە چەوری خراپ کەم دەکاتەوە ، بەلام کاریگەریان لەسەر چەوری سیانی سنووردارترە.\n6- ئەو كەسانەی تووشی جەڵتەی دڵ ومێشك بووینە، دەبێت دەرمانی چەوری خوێن بەكاربهێنن، بەشی ھەرەزۆری نەخۆشانی شەکرە پێویستیان بە ستاتین دەبێت بۆ ئەوەی رێژەی چەوری خەراپ بەرێژەیەکی باش دابەزێنن . ئەو کەسانەی کە کێشەی تەندرووستیان نیە وا باشترە لە لایەن پزیشکەوە ھەلسەنگاندنیان بۆ بکرێت ، دیارە جگە لە بەرزی رێژەی چەوری کۆمەلێک ھۆکاری تر ھەن، کە دەبێت ھەلسەنگاندنیان بۆ بکرێت وکاریگەریان لەسەر بریاردان دەربارەی بڕی ئەو دەرمانەی پێویستە بەكاربهێنرێت هەیە.\n7- ستاتین بە شێوەیەکی گشتی سەلامەتە . کەمتر لە دوو کەس لە سەد ھەزار نەخۆش کە ستاتین بەکاردەھێنن تووشی ھەوکردنی ماسوولکەکان دەبن ، لەو حالەتەدا نەخۆش تووشی ئازارێکی زۆری ماسوولکەکان دەبێت، دەتوانرێت لەرێگای پشكنینی خوێنەوە حالەتەکە دەستنیشان بکرێت و دواتر چارەسەر بکرێت . هاوكات بەكارهێنانی ستاتین بۆی هەیە ببێتە ھۆی بەرزبوونەی ئەنزیمەکانی جگەر، ھەر بۆیە پێش ئەوەی بەكاربهێنرێت، دەبێت پشكنین بۆ ئەنزیمەکانی جگەر بکرێت. دوا لێکۆلینەوە لەسەر ستاتین ئەوە دەردەخات، كە هەندێك نیشانەی تر لەو كەسانە دەردەكەوێت هیچ پەیوەندیەكیان بە دەرمانەكەوە نیە.\n8-پێویستە ستاتین بە بەردەوامی بەکاربھێنرێت ومەرج نیە جۆری براندو گرانبەھا بەکاربھێنرێت . ئەتۆرڤاستاتین ( Atorvastatin ) یەکێکە لەو دەرمانانەی، کە زۆر کاریگەرەو نرخەکەشی گونجاوەو لە کوردستان بەردەستە، دەكرێت بەكاربهێنرێت. ئافرەتی دووگیان، یان ئەو ئافرەتانەی پلانیان بۆ مندال بوون هەیە، نابێت ستاتین بەکاربھێنن.\n9- ھەندێک دەنگۆ هەیە، گوایە ستاتین دەبێتە ھۆی کێشەی لەبیرچوونەوە، لەراستیدا تا ئێستا ھیچ لێکۆلینەوەیەک ئەو بابەتەی یەکلانەکردۆتەوە ، بە پێچەوانەوە بۆی ھەیە ستاتین یارمەتی ئەو کەسانە بدات، کە حالەتی لەبیرچوونەوەیان ھەیە.\n10-لێکۆلینەوەكان دەریدەخەن، كە ئەوانەی رێژەی چەوری خوینیان بەرزە، دەتوانن لەرێگای بەكارهینانی ستاتینەوە، بەرێژەیەكی زۆر باش خۆیان لەجەڵتەی دڵ ومێشك دوور بخەنەوە، سەرباری هەموو ئەمانە تێبینی دەكرێت، بەشێکی ئەوانەی كێشەی بەرزی چەوری خوێنیان هەیە، بەڕێكی ئەو دەرمانە بەكارناهێنن.\nخوێنەری بەڕێز، ستاتین بە یەکێک لە ھۆکارە ھەرە گرنگەکان دادەنرێت بۆ کەمکردنەوەی رێژەی چەوری خراپ لە خوێن و کەمکردنەوەی ئەگەری تووشبوون بە جەلتەی دل و مێشک، بۆیە ئەگەر دکتۆری پسپۆر پێشنیاری ئەو دەرمانەی بۆ کردی ئەوە دوو دڵ مەبە لە بەکارھێنانی.


مەترسی مردنی بەکۆمەڵ ڕوو لەسلێمانی دەکات\nبزانە چی ڕوودەدات\nئه‌م بابه‌ته 29210 جار خوێنراوه‌ته‌وه\nبڵاوبونەوەی دەنگۆیەک لەتۆڕە کۆمەڵایەتیەکان دڵەڕاوکێ لای دانیشتوانی شاری سلێمانی دروستدەکات بە دروستکردنی بەنزینخانەیەک لەنزیک سەرچاوەی ئاوی سەرچنار کە یەکێکە لەسەچاوەکانی ئاوی ماڵانی زۆرینەی دانیشتوانی سلێمانی.\nئومێد ساڵح شارەزای ئەو بوارە لە ئەکاونتی تایبەتی خۆی لەتۆڕی کۆمەڵایەتی فەیس بووک نوسیویەتی لە دووری ٧٠ مەتر لە نزیك و سەرووی سەرچاوەی ئاوی سەرچنار بەناو بەرپرسێك خەریكی دروستكردنی بەنزینخانەیەكە لەو شوێنە هەستیارەدا .\nبەپێی وتەی ئەو تائێستا بەڕێوەبەرێتی ئاوی ژێر زەوی لە سلێمانی مۆڵەتی كاركردنی نەداوە بەو بەنزینخانەیە، بەڵام خاوەن كارەكە خەریكی كاركردنە تێیدا ولە تەواو كردنی بناغەی بەنزینخانەكەدایە.\nدەشڵێ ئەو شوێنە بەهیچ شێوەیك بۆ بەنزینخانە نابێت بە حوكمی ئەوەی لەژێر ئەو ئاستەدا 3 درزی گەورە هەیە بۆ هەڵقوڵینی سەرچاوەی ئاوی سەرچنار و دروستكردنی ئەو بەنزینخانەیە مەترسی تێكەڵاو بوونی بەنزین و پێكهاتەكانی بەنزینەكە بە سەرچاوەی ئاوەكە و ژەهراوی بوونی ئاوەكەی هەیە.\nباس لەمەترسیەکانی ئەو کارە دەکات و دەڵێ لە ئەنجامدا خواردنەوەی ئاوەكە دەبێتە هۆی نەخۆش كەوتن و مردنی دانیشتوانی شارەكە.\nڕاشیگەیاندوە لەبەرامبەردا خاوەنکارەکە وتویەتی دەچم لە وەزارەتی سامانە سروشتیەكان مۆڵەتی بۆ وەردەگرم، و بەڕیوەبەری ئاوی ژێر زەوی بەو فەرمانبەرانەی كە پەیوەندیدارن بە مۆڵەت پێدان و رێگریكردن لەو كارە وتویەتی : خاوەنی بەنزینخانەكە بەرپرسی گەورەی لە پشتە و هیوادارم خۆتان توشی كێشە نەكەن.\nدەڵێ داوا لە هەموو دڵسۆزان و هاوڵاتیانی شاری سلێمانی و بە تایبەت جەنابی پارێزگار و داوكاری گشتی و بەڕێوەبەرایەتی ئاوی ژێر زەوی و بەڕێوەبەرایتی ئاوی سەرچنار و رێكخراوەكانی كۆمەڵگای مەدەنی و سەرجەم رێكخراوەكانی ژینكە و سروشت پارێز و رۆشنبیران و رۆژنامەنووسان و كەناڵەكانی راگەیاندن و هەركەسێك خۆی بە دڵسۆزی ئەم خەڵك و خاك و شارە دەزانێت دەكەم كە بە زووترین كات رێگری بكەن لە دروستكردنی ئەو بەنزینخانەیە.


پەڕلەمانی كوردستان – Page 48 – تۆڕی میدیایی خەڵک\nخەڵك؛ دواهەڵوێستی یەكێتی بۆ بەشداری لە كۆبوونەوەی پەڕلەمان ئاشكرادەكات\nخەڵك-بەشی هەواڵ سەرۆكی پەڕلەمانی كوردستان لە ڕاگەیەندراوێكدا بانگهێشتی پەڕلەمانتاران دەكات ڕۆژی سێ شەممەی داهاتوو لە دانیشتنی ژمارە 1ی نائاسایی خولی پێنجەمی پەڕلەمانی كوردستان ئامادەبن، بەپێی زانیارییەكانیش...\nخەڵك- بەشی هەواڵ جێگری سكرتێری گشتی یەكێتی لەگەڵ پەرلەمانتارانی فڕاكسیۆنی حزبەكەی لە پەڕلەمانی كوردستان كۆبووەوە و ڕایدەگەیەنێت، داكۆكی بكەن لە مافەكانی هاووڵاتیان و كاری جدی بكەن...\nخەڵك- بەشی هەواڵ كۆبوونەوەی مەكتەبی سیاسی یەكێتیی نیشتیمانیی كوردستان لە سلێمانی دەستی پێكرد و دوا بڕیار لەبارەی بەشداری كردن لە پەڕلەمان و حكومەتی هەرێم دەدات. پەیامنێری...\nخەڵك– بەشی هەواڵ ڕێكخەری ژووری یاسایی بزووتنەوەی گۆڕان، كۆنتڕۆڵكردنی سەرجەم سەرۆكایەتییەكان لەلایەن پارتی-یەوە بە “مەترسییە گەورەكە” ناو دەبات و ڕایدەگەیەنێت، پێشتر بەهۆی سەرۆكی پەڕلەمانەوە لایەنەكانی دیكە...\nپەڕلەمانتاران یەكەم مووچە وەردەگرن\nكۆتایی بە دابەشكردنی مووچەی فەرمانبەران دێت\nخەڵك- بەشی هەواڵ سبەینێ چوار شەممە، بە دابەشكردنی مووچەی مانگی 11ی ساڵی ڕابردوو كۆتایی بە دابەشكردنی مووچەی فەرمانبەران و سێ سەرۆكایەتییەكە دێت و سەرچاوەیەكیش دەڵێت: “دوابەدوای...\nخەڵك-بەشی هەواڵ ئەمڕۆ دەستەی سەرۆكایەتی پەڕلەمان و فراكسیۆنەكانی پەڕلەمان كۆبوونەوە و نەیانتوانی لە یەكەم كۆبوونەوە لیژنەی یاسایی هەڵببژێرن. بەپێی زانیارییەكان، ئەمڕۆ دەستەی سەرۆكایەتی پەڕلەمانی كوردستان كە...\nخەڵك – بەشی هەواڵ سەرۆكی بزاڤی چاكسازی و گەشە ڕایدەگەیەنێت، ئەوەی ئەمڕۆ لە پەڕلەمان ڕوویدا دەركەوت پارتی سەرۆكایەتی پەڕلەمان و جێگری یەكەم و دووەمی مسۆگەر كرد...\nخەڵك – بەشی هەواڵ ڕۆژنامەنووسێكی ئاگادار لە بڕیارەكانی مەكتەبی سیاسی پارتی ڕایدەگەیەنێت، لە هەڵبژاردنی دەستەی سەرۆكایەتی پەڕلەمان ئەو ترسە لە دەروونی خەڵك ڕەوایەوە، كە دوو ئیدارەیی...\nسەرۆكی پەڕلەمان یەكەم داوای لە فڕاكسیۆنەكان كرد\nخەڵك- بەشی هەواڵ سەرۆكی نوێی پەرلەمانی كوردستان داوا لە فڕاكسیۆنەكان دەكات نوێنەری خۆیان بۆ ئەندامێتی لیژنەكان و بەتایبەت لیژنەی یاسایی دیاری بكەن. ئەمڕۆ دوو شەممە، كۆبوونەوەی...\nپەڕلەمانتارانی گۆڕان دەنگیان بە كاندیدەكانی پارتی دا\nخەڵك – بەشی هەواڵ پەڕلەمانتارانی گۆڕان لە كۆبوونەوەی ئەمڕۆی پەڕلەماندا بۆ دەنگدان بە دەستەی سەرۆكایەتی پەڕلەمانی كوردستان پابەند بوون بە بڕیارەكانی حزبەكەیان و ڕێككەوتنیان لەگەڵ پارتی...